KEIMAH LAIPA SING NGE - Chinland Today Media\nDecember 29, 2009 11:48 am·0 comments\nPu Sen Ling\nA. Khuhlan Pipupawlih Tikcu Hminsindan\nNi a suak zik, tlang zulim ni in a kah hmaisabik khi sakhi ni an ti. Cuisin ni a suak, thaithawh ei cu, lomi feh cu, lomi feh reh, a `ausang, naurawl pek cu, sunno, sunder, dunhnuher, serai thah cu, vawl thah cu, phianghnam suan cu, rawlthing sat cu, zanriah suan cu, lomi tlun cu, ni a tla, tlangkam ah ni a um lai, khawza ni mit, thimrei ai tin an rak ko.\nThlapi a de zik, a ui ar thei ti mi a um. A ti can cu thlapi a det zik zawngah nunau dan nei (milai khal siseh, `ilva khal siseh) an nunau dan rat ding an thei tinak a si.\nThlapi a de, a thaithih kul lolen, a pheiphuk an ti. A ti can cu a thim le a vang a zarepaw tinak a si. Thlapi a thul, thul hmaisabik, thul laita, thul netabik tin an siar (Thlapi thul ti hi thlabual karh zan tla an ti). A zan thumnak cun a sawl deuh thlang ruangah a kei lu an ti.\nThlatang canah cun zanlam khua a thim deuh hlan ihsin van ah khin arsi an lang thawk mai `heu. Cui canah cun nauhakpawl in arsi pakhat kei pakhat, arsi pahnih kei pahnih… tin an siar `heu. Arsi hmin an kawh mipawl tla cu; zangkhau (arsi 7), siruk rawl`awm (arsi paruk an finaw hlethli), Ngan Bawm le Zawl Tling, Keical le Lal Ruang, Hrangkhup pai setil phir, Nufa thiambu lawngaw tivekin an rak ko hai.\nArsi hi khualtlawngpawl le ramtawipawl in tikcu zohnak ah an hmang `heu. Cun fur le `hal `henawknak an ti ih, `hal canah khin vanah arsi rinaw ringring hmuh ding a um. Cun, zianglam deirel arsi cu thlatang can asilen zanlam ah a suak ih, `hal can asilen zinglam ah a suak `heu.\n4. Arcang Khuang\nZanlam nazi 10 le 11 hrawngih ar khuang cu intu hlam ar khuang an ti. Cun, zan nazi 12 hnulamih ar khuang hmaisabik cu `im ar khuang an ti. Cuihnuih khuang nawn cu vang arkhuang an si. Arpa notepawl in khuan an zir `ek`o. Zingmei thawh cu an ti ih, meisa an muah. Vangfai, vangfim a si thlang.\nArpi siar ihsi a `um zawngih a khuan asile mi a cawm an ti ih an duh hngen. Cun, arcang thim zawngih siar a kai zawngah a khuan asile nunau fasawn vawn an um duh an ti ih an duh lo. Cu lo asilen ‘ilva sa kut ah an thi duh an ti ruangah an duh lo. Cuisin lomi feh zawngah an khuang. Sundir ah an khuang lala. Lomi tlun cut ah an khuang thotho.\n5. Khua van can an reldan\nKhawfing a cat, khawvang dingin tlangkam kawl a sen hiamhiam, lo len a eng. Thengre ai cu, vangpawl, vangfai, vangfim tiin an `hen.\n6. Khawthim lam an reldan\nNi a tla, zanriah ei cu, zanriah khawh cu, thimrel, thimbuksual, thimngah, thim berek, valno len cu, val u len cu, ihbur len cu, intu tlun cu, zanlai tak, zan thim rehlai tak tiin an ‘hen.\nB. Bingbel le Khengkho\nKhap kua, khap riat, khap sarih, khap ruk, khap nga, laklawh bel, kimthum bel, kimhnih bel tin an nei.\nVawhpi, khohraw, handawl hrai, thlirkho, vainim hrikkho, fang hrikkho, khosuan tin an nei.\na) Vawhpi ti mi cu fang tang nga tlun lam dawl thei khawpih tum a si. Vawhpi thawi tiataw a awng mi a umih cucu khohraw an ti.\nb) Handawl hrai ti mi cu fang tang khat tluk a dawl thei mi a si. Cui hnuailamih te cu fang rel hnih, rel thum dawl an si ih cucu thlirkho tiah an ko.\nc) Khosuan ti mi cu a awngih tah mi a si ih, vainim hrikkho an ti.\nd) Fang hrikkho ti mi cu a awngih tah mi a si ih, khosuan hnak cun a awng a bi deuh. Fang rel hnih tluk dawl thei a si ih, cui hnuailam cu tlangrel dawl ti le kitseu ti mi an nei. Tlangrel dawl ti mi cu pi hnih dawl thei a si ih, kitseu ti mi cu pi hrek dawl thei a si.\nC. Pipu thuserh\nKakkak an ti mi cu vate ci khat a si ih, a taksa pum cu a a tum vak lo. Kakkak tiih a ai `heu ruangah an si ding kakak tiih an kawhnaksan. A ai satliah menah cun sullam a nei lo nan, khawsung ah sun le zan zawmih a ai a si ah cun nupa `ang`hen a um duh an ti ih an duh lo.\n2. Ngalcang pengpet\nHi ngal cu a sentet lai ihsin a rualpipawl hnenah um duh loin amahten a peureu mi a si. Tthal asilen tlangsannak hmun le ram pilril ah a um `heu. Thlatang can asilen tlangih meikhu umnak ah a feh ih ngalcang pengpet meikhu ham an ti. Cumi cu an kap ih an aih lo a si ah cun thihnak asilolen inn a kang duh an ti ih an duh lo. Cutiih siatnak a thlen theinak san cu a huaiih an ngai ruangah a si.\n3.Ngal lu thosuak/ vawm lu thosuak\nNgal le vawm lu thosuak an ti mi cu an mit kil tlun, a bawp lam naihah khin mehtawk tlem velin a kua. Cu mi cu thoci ti mi in an bawmih an fem hluahhlo. Cu mi an hmuh a si ah cun a huai an ti ih an kap ngam lo. Thei loih an kap pang asile insang ah siatnak a thleng thei an ti ih an `ih ngaingai.\nZatum hi sa huaiih rel mi a si. An kah asile a ke kerlak an zoh lohli `heu. Cui a ke kerlakah cun samphang a um asile thihnak an ti. Funghreu a um asile langzawnnak an ti. Meihawl a um asile inn kangnak an ti. Fanghum a um asile len le pa`hatnak an ti.\nCun, zatum calrang in sakhan namih a suah hmanah an kap ngam lo, a huai an tiih an `ih. Cun, a fa note kah khal an duh lo. An kap that zawngah naute `ahih a `ah asile siatsirh an ti ih an duh lo. Zatum an kap a si ah cun a zan cu zan mensuah tengteng a `ul. Zatum an kap ruangih an tuah mi thu dang cu kan rel cawk lo ding.\nSawrsia hi kan pipupawl cun sahrang vekah an ngaiih an ‘ih zet. Ai a nei ih deh a duh len a ai a man ih, hlapi an tlan thei lo. A hnenah an rakir cingcing ti a si. Ramtawi dingih fehpawl cun an lamzin a tan zawngih an hman a khan a si ah cun bawngsiatnak a si an ti ih an duh lo. An kap pang khal asile ‘haten an vui a `ul. Tthatei an vui lo pang asile an thih hnuah (an phum zan ah) an thlan a phawrhsak ih an thil le ripawl lengah a suahsak `heu an ti ruangah an `ih zet hngen. Curuangah hlan kan pipupawl cun sahrang tlukah an ruatih an kap asile an aih tengteng.\nSavuak…savuak tiih a ai ruangah a si ding savuak an tinak. Hlan sanah cun savuak cu thla in a pawlh duh ngaingai. Savuak thla in a pawlh lai takah cun umngaihnak thei loin a lawk a tal. Khawsung ih mithi ding pakhatkhat in khua a hah tuk ruangah a si an ti. Cuvek canah cun thlua le tlang hrawngin a vak a tawi `heu. Savuak cu sun khalah zan khalah ar deh a hmang ngaingai.\n7. Ar se khuang\nAr se khuang ti mi hi ci hnih in a um. Phun khat cu thuse zuar an ti. Thuse zuar an tinak san cu inn khat ar kha a khuang tungto ih, inn dangin ar in a rak khuan sawntu a um lo asile a thuse zuar cu a khawng lo an ti ih, cui a thusia cu a inn neitu in a co an ti. Inn dang ar in an rak khuan sawn asile a thuse zuar cu a khawng an tiih a ngaih a `ha. Khuan sawntu a neih lo a si ah cun inn neitu in a zan ah a ring an merh tan `heu. Nangmah maw siat phurtu an ti ih an duh lo.\nArcang siarkai zawngih an khuan asile `ilva sa kut ah an thi duh an tiih an duh lo. Cun, arpi siarkai hnuih a khuan asile nunau fasawn vawn an um duh an ti ih an duh lo. Asinan, arpi cu siar `um hnuih an khuan asile mi a cawm an ti ih, an duh zet lala.\nCun, zan lamah innlak lengpawl an feh laiah arsia an khuan a si ah cun mi inn dithla hnuai asilole, thing hnuai talah an cawl lawk `heu. Ziangahtile khawse ramhrang thawi an tawnawk pang asile nat ih thihnak a si an ti. Ar khuan a reh hnuah an fehsal ‘heu.\n8. Thing hreng\nThingkung cu hridai in a ngerh ih, a vet `ei`ei asile an `ih zet. A huai an ti. Thei loih an hau pang a si ah cun an na thei. A nat asile an thawiawk a `ul. An thawiaw lo asile an dam thei loih an ngawr fiamfiam. A rei cun a thih hman an thi thei an ti ih, an `ih ngaingai.\n9. Thing saihli\nThingkung pakhatkhat kha a tlun lam le a hnuai lamah hridai rin `eng`engin a sihaw mi cu thing saihli an ti ih, an `ih ngaingai. Thi loih an sat cat pang asile, a kung an hau pang asile, thing huai a si ruangah a natter thei an ti ih, an thawiawk a `ul. An thawiawk lo a si ah cun thing hreng hautu bangin an ngawr ih an thi thei an ti.\n10. Thing thlanthla mei\nZanthing kung, leilung ihsin taitan can hrawng, khuk can hrawngah a tiaawin a `ek pahnih an dingtlang zerzer mi khi thing thlanthla mei an ti. A huai an ti. Thei loin inn thingrua dingah an salh pang a si ah cun cui thing cun meisa a len duh an ti ih, inn a kang duh an ti. Inn thing ziang pohpohah hman an duh lo. Cuvek thing cu an inn thing khui mi mi ah simaw an hman pang asile, zan ah an `ak`ak fukfo ih, thawmvang a phunphun an nei `heu.\n11. Thing lu bul\nThing lu bul ti mi cu a lu in a kiak ih, a kiaknak kiang ah a cerhbawpsal. A kiaknak fang cu sahriak culh mi bangin a ngil liallial ih, a hnum ringring. Cucu pinu tonak a si an ti ih, thei loih an hau pang asile thing hreng le thing saihli bangin mi a natter thei ih, an thawiawk lo asile thih tiang a theih an ti ruangah an `ih ngaingai.\n12. Thing rialaw\nThing rialaw ti mi cu thingkung pakhat le pakhat an pawmaw ih, thli a hran can le a hnin can asile a rialaw ciamco ih, a awn a rak. Cu vekih umpawl cu an zaten an huai thluh lo, a huai mi a um. Thei loin inn thing dingah an salh pang asile a duh cancanah thingkungih a din lai bang khan awn can a nei thei `heu. Ttih a nung ngaingai.\n13. Uico `ap\nKhualtlawng si seh, hramlak feh si seh, hmundang ih um mithi, lang ih zawn tlun ding an um asile cui thlarau lang ih zawn tlung mi cu an rak hmuh ruangah an `ap an ti.\n14. Zawhte ai le `ahaw\nZawhte a hur lo canih khawsung hmuntinah an ai, an `ahaw asile thla in a pawlh a si an ti ih, mithi cing ding an um a si an ti `heu. Zawhte `ahaw cu pakhat a it ih, pakhat in a kut in a vun tham zuatzo ciamco. Milai si loih `ilva tuah dingah cun thil awm lo tak a si.\nD. Thu hminsin\nSarzam/sarzau an ti mi cu van ah khin meikhu zam vekin thisen vek a sen mi zam riangring um can a nei `heu. Cu mi an hmuh asile thisia ih thi, ral ih thi an um a si an ti. Mina zawng an thih ah van ah khin saran an zau ngam lo, an zau thei lo an ti. Mi le sa ih pacang `ha, do le ral ih pacang `ha, miral`ha, huham a nei mi, mi hratkhawkhengpawl lawng an thih ah van ah khan saran an zau ngam an ti.\n382. Ni sum / Thlapi sum\nNi asile sun ah vangro in a kulh ih, thlapi asile zan ah vangro in a kulh. Cumi cu ni sum / thlapi sum an ti. Ni sum le thlapi sum hi phun hnih in a um thei. A pakhatnak ah cun ni le thlapi vangro in a kulh asile ruah sur a nei an ti. A pahnihnak ah cun milian, mi‘hiam lal le miuk thihnak a si an ti.\n3. Siku kho\nSiku kho ti mi cu ni kiangah khin funghreu bangin tlun lamah a tungaw zerzer mi a um. Cuvek a lang asile lal ding asilole miuktu ding a suak ding canah a rak lang `heu an ti.\n4. Luangpi suk zawn\nInn cu an `hiat tikah a thingrua kha a suk lamih zawn, put an duh lo. Inn a tawlam le a lulam lehlinih sak `hatsal khal an duh lo.\n5. Thildang an sawihnawm mipawl\na) Far le far nupi ih neih thlangawk an duh lo.\nb) Inn khat khawsang kum khat sungih a suak le a lut (nupi le pasal nei ih innpawn suak) um an duh lo.\nc) Ni khat sungah innsang khatih um sak le thlangah khualtlawng dingih suak an duh lo.\nd) Khualtlawng inn ah tlung nan riak loih fehsuaksal khal an duh lo.\ne) Siat tawn canih topinak ar mi inn ah lutpi an duh lo.\nf) Pai kawtkaih um an duh lo. Pai hmuanthlangih um khal an duh lo. Tthenaw zo, `angdang kai zo `hitawksal an duh lo.\ng) Nunau `angtawm pawmsal an duh lo.\nh) Nu `ang dang kai zo hnu, sathi lawn ta loih fate hnenah kirsal an duh lo.\ni) Inn sak siceng loin inn kauh an duh lo.\nj) Ihkhun kauh le cip an duh lo.\nk) Sungkaw kim loih vaih an duh lo.\nl) Ramri, lori `hawn an duh lo.\nm) Lo tawtawlh an duh lo.\nn) Hmuan tawtawlh khal an duh lo.\no) Lo rulvei thlawh an duh lo.\np) Nu le pa in fate parah `awngsia le hlasia len a `ha lo.\nq) Thingheng ruangah fate parih cilphui an duh lo.\nr) Nu le pa in fate lei `hi`iakih den an duh lo.\ns) Fa pakhatte lawng neih cu fa tampaw an ti.\nt) Fa pahnihte lawng neih asile fa langzawn an ti.\nu) Fa pathum lawng neih asile fa lungthu an ti.\nE. Pipu Thufim\n1. Fur ah lo hawl hlah, thal ah hawl aw\nFur canih lo ram hawl asile ruah a sur tam ruangah leilung a hnip ih, ram `ha le ram sia theih a theih lo. Tthal canih an hawl asile lei a muat ih ram sia le ram `ha awlten theih a theih tinak a si.\n2. Cawnlam nikhua ah nupi hawl hlah\nMi hmuahhmuah in cawnlam nikhua ah cun mah le neihtawkten ceiawk a si `heu. Mah le tawkten thawmawk a si ruangah mai pian cuancai hnakih mawi le dawhih um a si. Cui canah cun mi tin cu mah le mizia thuh can a si ruangah misiakha le mitlaitluang, nun `ha ha a si ih, ziangvek mizia nei ha a si ti theih mai a theih lo ruangah a si.\n3. A hmui in zoh hlah a an in ngai uh\nMi hi an pianzia, an hmuihmel le ruangrai `hat le `hat loin va tah/ zoh hlah uh. An mizia le an nungcangin va zoh uh an tinak a si.\n4. Mi thu cawng\nMi nuncan a siat le a `hat hman thei hmaisa loin an ceiawkdan, an khawsakdan, an tlanlendan tivekpawl a cawng hmaisabiktu si hi san man ruangah si loin ler ruangah a si tinak a si. 1998 zobawm cangantu in an ngan mi, dawr ah hnipuan an zuar mi hrekkhat parih ca ngandan a rel mi hi cawn `ha ha a si ih, zoh liam men `ha fang ti rak ruat hnik aw.\na) Na thuthu in si seh.\nb) Nazi 6 a kim veten.\nc) Ka zalen a si.\nd) Ka pian hi na duh zawng asilen.\ne) Tangka ka mamawh.\nf) Ziangtik can khalah ka man.\ng) Cawlhnak hmun nuam ka si.\nF. Khawtlang nunkhawmdan hrekkhat\n1. Hlawmzu zul\nHi hlan kan pipupawl cun hlawmzu zul an rak nei. A tlangpi thu cun pamsiam canih tlakawpawl an si deuh `heu. Cuvek pam an siam canah lo neitu in an lak hrelh mi vainim le thlairah dang cu a hmutuin ka lam a ti ih, a co thei.\nHlawmzu an ti mi cu upa le nauhak ti um loin bangrepten fanghum le vainim an thawh khawm ih, an tuahnak ding inn ah cun an kengkhawm `heu. Zan khat zan ah lomi an tlun hnuin an deng ciamco ih, an thlen inn te cun zu dingah an run suan. Zubel asilole kho sungah an uam. An tuahnak hmun cu mi hrekkhat in fala umnak inn ah an hmangih, a hrek cun an lakih upabik inn ah an tuah. An in ding ni khal an ruat cia ih, an ni tiam a kim tikah an suakkhawm vialvo ih, an zu cu an inkhawm `heu. Fala le tlangval hrangah cun can `ha um awl nikhua le cawlhum can tlaah an hmang ih, an nuamaw zet hngen. A tikcucan thlen ding cu an hngakhlap thei nasa.\nMalte zu a vung mawn deuh hnu cun khuangdar an cuh. Hrekkhat in segser khawn ding an hawl ih, an duhduh hla sak in an nuamaw nasa. Thukam elawk le sualawk tivek a um lo. A nuam theibik in zalen zetin tikcu can an hman nikhua a si ruangah cui can hmankhawm ding cu an hngakhlap thei ngeingei `heu. Pipu nunmawi langnakbik pakhat tla a si.\nHlawmzu vekin rawlih thawn si sawn loin zubel thawn khawm a si. Khaw khatah a veng a veng tla, mai ngainat zawngzawng sawmkhawmaw in tuah theih a si. A tlangpi thu cun fala umnak inn ah cun tuah tlangpi a si. Tabul a um loih mi zapi ta a si. Kan laimi hrangah kan tikcucan sunglawi le nawm can a si. Kan nithla siarah khin October, thlahranak ah a si ih, thlakuanak khalah a tuah an um.\nFang an ernak ding inn ah cun zubel khat ciar an pu ih, an panaw vualvo. Zanlam zanriah suan cutin val nautapawl in zu bengnak ding hrangah hnahthing (Hnahhlun hna le matlai hnah a si tlangpi) an la ih, mi hrek in zu ti paih dingah tidai an khai ciamco. Cutin an zu cu an bengta (Tidai an ciah, an tawihta).\nTuan ah zanriah an ei ih, zanriah khawh tawkfang cun an pan cupco hai. An thlen kimin an lakih upa fel deuhbik kha zureltu ah an kai ih, a upa paten zukhawn cu an tulaw. An lakih hna`uan taima le cak, laido thei an ti mi (Tlakloih lo hma an bun tikah a laiah a `angih micak lo deuhpawl a sawm theitu tinak) pawl cu an duhsaknak ah zuthaw le thum an tul.\nTawkfang zu an mawn thlangin khuangdar, sekirh, bawngmang, sehser khawn dingah tuha tiangin an la ih fala le tlangvalpawl cu a lak thlakaw in tapthlangah cun an to ih zan an meng ciamco. Fala le tlangval, midang dang hla an lehaw duahdo hai. An hla lehawkbik mi cu fakawknak hla le co lo hramawknak hla a tambik.\nCui canah cun tlangvalpawl in khuang an beng ih, (za beng khal an um) an khuangdaipawl cun a tum ih an lam ciamco. Mipa an si len khuahpuan rang an tai ah an ngerh ih, kawng siang`elh an hruh. Cun lupawng rang an pawng. A laiah an khiah hngulhhngoin zan khaw sau le tawi hman thei man loin an lam ciamco. An thlen inn te cu mi neinung deuh an si len vawk an that ih rawl an kilkhawm. Hmun dangdangih tuah an si ruangah zo kan nuambik ti cu an zuamawkbik mi a si.\nFarer tikcu canah hin nauhak rai dawi can a si. Nauhakpawl cun an inn kiangah buhliah kung a um asile cu mi parah, a neilopawl in thing`ek parah hlamphei in far an van ih, “Nauhakpawlih rirai e suaklaw, suaklaw,” an ti ih, veng tin ah cun an au celcel. Inn tinah sang tuah a si ih, nauhakpawl hrangah cun zawlrit ti mi, sang cu pum teltiten an tuah ih, a zim le zim ah hridai in an ‘awn. Cu mi cu an awrh, pai `heu.\n3. Ihbur len\nHlan kan pipupawl sanah cun ihbur len ti mi an rak nei. Mai rualpi `ha sawmkhawmaw in hmunkhat ah an ngainat zawng fala inn ah an riakkhawm hai. Khaw khat ah khaw tum le tetdanih zirin hmun tam deuh tlaah a si thei. Cuvek canah cun, cui an riahkhawmnak inn cu fala, mi ngaihsak thei deuhpawlih inn a rak si `heu. Cutin an riahnak fala in pasal a neih hlan sung hmuahhmuah cu cunah an riakkhawm `heu. An riahkhawmnak hmun hi a menmenin an ‘hawnaw dah hrimhrim lo. Cuti vekih an riahkhawm tikah zo ha mi zang `ha, khuangbuan ah a suak theitu ding ti theihnak ah, zan meifar eng lakah cun an buanaw ciamco `heu. Cuvek canah cun zohman thinheng an um dah hrimhrim lo. An khawn natawk pang a si hmanah ka rual a na maw, ka lo khawn pang hokhaw an ti ih, pakhat le pakhat cu ngaidam theitu si an cuhaw sawn `heu.\nCun, fala le tlangvalpawl cu mah le rual tawk cioin hna`uan ah an tlakaw `heu. Micaklo deuh le mize deuhpawl cu an hnawnawk `heu ruangah paih lo cing khalin heh leh tiah hna‘uan taimak a `ul. Ziangahtile cubang an annih sanah cun zubui bangin mai thazang lawng ringih ei thei le in thei an rak si ruangah a si.\nCun, annih sanah cun khawtlang nun ah zohmawi le felih nun cu an zuamawkbik mi a si ruangah fala le tlangval khalin nu le pai hmuh lo khalah camceh hrawngih um sulso men an cing ve dah lo. Mize le thanempawl cu an hminsinaw ih, nupi le pasal an tawng lohli thei lo. Leng u le val u zetzetin an tlang vuanvo men ruangah pasal le nupi tawn lo ding an phang thlohthlo a si mai. Cun, annih sanlaiah cun nupi le pasal neihawk tikah a rukih rukawk tivek a rak um ve dah lo. Ningzah thlak ngaingai a si. Abikin nunau hrangah tla cun ningzah a luar cuang. Ziangahtile a rukih an rukawk tikah nunau in a fan an ti ih, mifantu si cu zahthlakbikpawlih an rel mi a rak si.\nFala le tlangval in can `ha an nei thei lo nan, nupi le pasal neihawk cu an harsat cuang lo. Hrekkhat tla cu mah le mah hman duhaw cu rel hrih hlah, a hmuh hman hmuawta lo deuh thaw; hmel hmuhawk cawp hmanin an rak neiaw mai. Asinan, an neihawk hnuhnuah cun `henawk an tum nawn lo lawlaw. An nupi le pasal parah an rinum pumhlum a sibik. Thinlung dang neih tum tivek khal a um dah lo.\nTarkumin, fanau maltluan cawitu tu ah an cang sawn men. Cun, mah le mah cu duhdaw kuahko zet nan, nu le pai cokharh ruangih neiaw ngam lo khal an tam zet. Asan cu, nu le pai thu leng lanin nupi le pasal hi neihawk dingah an rak ruat dah lo ruangah a si. Cubangpawlih nun cu ruahpi tikah a har zet. Curuangah hitin hla tla an rak phuah hngehnge:\nMipa: Nganbawm le Zawltling khi kan cung vanlai parah,\nRa zohaw, Sai Cer Men kanmah bang zunih an ‘ian miarmo khi.\nNunau: Co in kharh maw, khuahlan Zawltling le Nganbawm bang tleinak ah,\nTlangvel ningla, ka nu lung na sir sawn lawitur maw.\nCun, ngaizawngaw khal cu an um ve thohto ih; cubang cun tulai san bangih cakuat le a thuptei umtlang tivek le sum le pai thawi lemawk tivek a rak um lo nan, nunau khal, mipa khalin an duhawknak le ngaizawnawknak cu hla lawngih langter, phosuak an tum `heu. Cucu an biakawknak a rak sibik.\nMipa: Lo hrilbik lang na nu hawi lakah Ttial Men aw,\nNang khal valce lakah sempawk cawi tum hlah ka za‘ial kut kai si.\nNunau: Co laiawkah ka za‘ial kut cu i hnawng khal la,\nZalam tawn biakbum men talah nemten i sawn Sang Hnin aw.\nCuvek cun hla thawn, `awng mai hnakih thuk le fel sawnin an rak be aw `heu. Curuangah cokharh mi cu nu le pai buaipi tlak khawpin an thinlung a siat ih, thingphurh le lothlawh khalih hmanawk `ha nawn lo tiangin a buai an umnak a si. Cun, ka lo duh, ka lo ngai tiawk um lem lo khalin zan mennak hmun ah cu vekih hla an lehawk ruang ihsin mi tampi cu a ngaizawngaw khal an rak um thei ve. Cutin an neihawk ding khal asile khatlam khatlam nu le pa veve cun an relrem thluh hnuah, zan netabik cu manthah lolen ni tin an ti ih, ni an khiahaw `heu.\nTuanto ti mi cu val nautapawl in tuan ah zanriah an khawh veten val upawl hlanah fala an rak leng `heu. A sim deuh thlangin val upawl riah dingih an ra tin tikah val nautapawl cu an tin. Cu hnuah val upawl cu an rung leng lan ih, an riak lanta `heu. Kan pipupawl sanah cun tangphah dingah pher asilole saphaw an phah mai `heu. Cutin fala cun an innih riak valrualpawlih ihnak ding puahthuan a tuahsak thluh `heu.\n5. Inntu hlam arkhuang\nHlan deuhah cun nupi nei, upa hrih lopawl cu ihbur leng tlangval hnenah fala an leng ve `heu. Inn tu hlam ar a khuan lai hlan lo an to fetfet ve. Zan nazi 10, 11 hrawngah ar a khuang ih, cucu inn tu hlam ar khuang an ti. Cuvek ar a khuan veten intek fala cun, “Inn tu hlam ar a khuang thlang e, tin thlang uh law,” tiah nupi neipawl cu tin a fial `heu. Cui canih tin hna thiamlopawl cu an nupi khalin an hlam ve. “Inn tu hlam ar a khuang zo, ra tin thlang aw,” an tiih an hlamaw `heu.\n6. Phiang kum sawisel a sinak san\nPhiangkum ti mi hi a hran pakain kum sia a si lo. Phiang hi a thawt tuk ruangah pa pakhat hi phiang a ei ih, thaw a ti tuk lawmam. Khawh hna a thiam nawn lo. A ban zik le tu hrawp khat a ti ih, a hrawp deuhdeuh thaw a ti deuhdeuh. Khawh hna a thiam lo. A netah cun amah le amah cu, “Tu ka eisal asile a pum in i khekin i hnai she,” tiah siat a camaw. Cucing khalah cun banhna a thiam cuang lo. A ei sinsin. A netah a um hmun ah a ril ti an um. Mi hrekkhat cun a khawh veten zau teah nitlang aiphahah a itthat. Phiang a ei mi cu a tam tuk ruangah a pum sungih phiangfang cu amah a mahin an lang thluh an ti. Cucu ar in an hmuh tikah an cutsakih, a pum a kuai ih a thi an ti. Hrekkhat cun a um hmun ah a tlu ih, a pumsung ih phiangfang cu a thlam an lang kelkelih ar in an cut kuaisak an ti. Curuangah cu pa cu hring thi ih thi ah an ngai. Mah le mah cam thataw a si ruangah, “Phiangkum cu titi a tam, tlangrai le thih khal a tam. Thusia le hlasia khal a tam,” an rak tinak san.\n7. Pipu `awngfim\n1) Ttawng kam khat, sepi man.\n2) Bual ni ah nupi hawl hlah.\n3) Fur ah lo ram hawl hlah.\n4) A hmui in zoh hlah, a an in ngai uh.\n5) At man kuan cawk lo, fim man ei cawk lo.\n6) A `awng in saphu lei a phah.\n7) Thingkung a par hmuahin a rah lo.\n8) Thih ah kung tlung, nun ah sing lawm.\n9) Thothe in hma lo a fem/bawm lo.\n10) Kut dunglet nei hlah.\n11) Kut kem nei hlah, lo kem nei uh.\n12) Sehri cat le darhri cat.\n13) Nun awn ziat le thalkai ziat.\n14) Ka sen ah muthla ka `ih ih, ka upat ah ka pu ka `ih.\n15) Ka nui thusim lung ning na savawm sumsu hmu hlah ing.\n16) Sihte puantawm sai hngak law.\n17) Mithi bang le ba kawh bang.\n18) Laiking puanpi tah tum bang.\n19) Lei ka zoh ah a pit, van ka zoh ah a sang.\n20) Na atawk len sentlungpawng khit aw.\n21) Simlam umpawng par.\n22) Tenglam liangleh.\n23) Ttau ar ka lu sum le sum.\n24) Uico ka ha herher.\n25) Zin kiang thlawh le bawi biak.\n26) Thuaite bangin.\n27) Siat ni in rung nang, ra nang a ti lo.\n28) Miaa `awng ah khua a to.\n29) Nam loih mi lu tan.\n30) Nam linglet hum.\n31) Hricu hmai`ha zuan.\n32) Tafa ruat lo khuatang hawi.\n33) Ar khal nau zawngah an cukaw.\n34) Ka thaihlung mang man.\n35) Thih `ih ah limpin fei a liak.\n36) Uico vanlam san.\n37) Lungtat in hna a neih tikah.\n38) Sun`am arpi a tiat in.\n39) Len ih kawkpi a par tikah.\n40) Tuha bauh le hreiha bauh.\n8. Ttawngkam sepi man\n1) Ttawngkam thlum.\n2) Ttawngkam `ha.\n3) Sunhlu ti thlum.\n4) Ttawng hmuithiam.\n5) Ttawng tlaitluang.\n6) Duhsak `awng.\n7) Ttawng tam menmen.\n9. Ttawng mawi lo\n1) Beca na.\n2) Thu hmualkhen.\n3) Sairuh dengkiak .\n4) Ttawng thei sabawk khai.\n5) Ttawng namnal.\n6) Hmuhsuam `awng.\n7) Ttawng lemlei.\n8) Ttawng langliau.\n9) Ttawng zin zawh.\n10) Puarthau `awng.\n11) Puarpawk `awng.\n12) Ttawng hnam nam.\n13) Ttawng kingkawi.\n14) Huat thu `awngkam.\n15) Ttawng ral`ha.\n16) Ttawng cipciar.\n17) Ttawng sirsiau.\n18) Ttawng i siah.\n19) Ttawng bahlah.\n20) Ttawng irhsit.\n21) Aw hrosia.\n22) Ttawng awhrang.\n23) Ttawng kha.\n24) Ttawng hnagkha.\n25) Ttawng cikhir co.\n26) Ttawng kam khatah luhloh a theih.\n27) Ttawng mi salh.\n28) Ttawng thlahdah.\n29) Ttawng hmakhan.\n30) Ttawng mei nei.\n31) Nautat `awng.\n10. Nunsimnak `awng\n1) Nunau phat hmang, sentlung phat hmang.\n2) Nunau thu le sepi ki.\n3) Nupi cum kel, darkhuang cum kel.\n4) Nupi thleng kel, hruangsia thleng kel.\n5) Nupi nun sim lo le thlawhri hai lo.\n6) Nunau ‘awng tam le mepi hawihreu hrep.\n7) Nunau `ha lo makin vung (vawng).\n8) Pipa `ha lo naming vung(vawng).\n9) Mi leng le vawksuak.\n10) Vawksuak dah lo lungtum tawng.\n11) Pacang zuri le zawng mang sia.\n12) Cawnglul tan kum.\n13) Fanu kir le loram kir.\n14) Kehtlak ui su beng.\n15) Pacang fim le ngalcang tleng khan.\n16) Tthal ah sakhi ka ir in ka it.\n17) Maitaw hlipaw.\n18) Mi thusim le ar hma cuk.\n19) Miaa sentlungpawng khit\n(Na at awk len sentlungpawng khiaw).\n20) Mithi thlanphei kharin dai.\n21) Min dam le hur dam.\n22) Pasal van in tla.\n23) Rawl le ka lu sum.\n24) Ttoruah samei cawi.\n25) Ram rawl le sal su.\n26) Vanih sehri dir.\n27) Tite lakih ngapi bang.\n28) Tite len le mise len.\n29) Zai duh makin.\n30) Arpi zing`um bangin.\n31) Nunau van le ral van.


Ralkap kharhkhummi Chinram Minister innsang ṭhenkhat Ei-bar ding tlasam | Falam Online Media\nRalkap kharhkhummi Chinram Minister innsang ṭhenkhat Ei-bar ding tlasam\nFebruary 3, 2021 February 3, 2021 Ni Hnem Sung\t0 Comments\nHakha : Myanmar ralkap i kharhkhum tuar hrih, Chinram Minister ṭhenkhat (amalbik innsungsang pakhat) cu ei-in tlasam in harsatnak an tong tiah theih a si.\nMyanmar ralkap in February 1 zing ih thuneihnak a lak hnu, Chinram cozah hruaitu ṭhenkhat cu hmunkhat ah a kharhkhum ih CM Pu Salai Lian Luai telin Minister ṭhenkhat cu mah le inn cio ah a tlunter hai zo.\nAtu hrih tiang kharhkhum tuar lai hrih Minister innsungsang pakhat cu eibarding an tlasam thlang tiah theih a siih tirawl lei dingin lengsuah siannak cu luhmuhzi vuanci in a tawlrel sak tiah theih a si.\nHih thuthawn pehpar in “Vuanci umnak inn ih um Vuanci ṭhenkhat cu ei-in ding an tlasam thlang ruangah luhmuhzi vuanci in lengsuak theihnakding siannak cu ralkap hnen ah a dil sak hai” tiah ramsung media ṭhenkhat in an tarlang a si.\nCozah thar Ralkap cun Chinramhuap Minister zate`n an umnak cozah inn suahsan dingin thupeknak a nei zo ih atufang ah Minister tamsawn cun an umnak inn suahsan dingin timlamnak an nei rero tiah theih a si. (ChinWorld)\n← Mihuatsuak pawl in “HOLLYWOOD” cu “HOLLYBOOB” tiah an rak thleng sak\nTonzang peng ah Biakinn pakhat telin Inn 2 kangral →\nFalam khuasung ah Covid 19 mina pakhat hmusuak\nChinram Thlithiang tepman loin Ni 6 mi Mindat raltlan naute mual liam\nMay 22, 2021 Ni Hnem Sung 0\nFalam ah Covid natnak thawn mipakhat thi bet\nJune 18, 2021 June 18, 2021 Ni Hnem Sung 0


Amah Pawngsualtu Thawn An Neiaw – Meifar\nMay 12, 2022 admin Leitlun 0\nEngland fala kum 24 mi Amanda cu February 2018 ah a hnaṭuanpi mipa kum 34 mi Mihai in a pawngsual. Mihai cu Romania ram mi a si ih UK ah hnaṭuan in aum, pathlawi fakhat nei a si. Amanda cu mipa itpi hrih lo fala thianghlim lai a si ih a zakzum zet, a hnaṭuannak ah rualpi khal anei dah lo.\nA hnaṭuannak ah Mihai hi ava lut ih Amanda thawn an komaw, hnaṭuan fehlam le tlunlam khal Mihai in a hruai ih a thlah ringring, an nel’aw vivo.Veikhat cu simlam hnaṭuannak ihsin an tlunlam ah Mihai in a duhlo nacing in a sualpi, a sualpit hnuah ngaithiam a dil ih midang hnenah in sim hram hlah, fapa pakhat ka nei ih in kai asilen ka fapa in a tuar ding a ti.\nAmanda in a fapa ih nunnak a seherh tuk ruangah a thilton cu zohnen hmanah a sim lo, an hnaṭuannak ahcun an karlak ah ziangthil hman thleng lo bangin an um veve. Amanda in, “Hnaṭuannak ihsin kan tlunlam ah in pawngsual ih ka ṭap ciamco, duhtawk dingin ka ngen nan a cawl duh lo. Ka thianghlimnak in laksak, Jehovah’s Witness ka si ih nupi pasal neih hlan ih nupi-sinak hman cu kan sakhuanak in a duh lo” a ti.\nCutin a pawngsual hnuah Amanda cu nau a keng ih a beidong tuk, a nu le an kawhhran upa pawlin palik hnenah thubuai na thehlut ding maw, a kiangah na um ding an ti. Mihai in thilthleng a theih veten a hnenih um dingin a ko, cutin kutsihnak an nei ih a duhlo cingin Mihai in a sualpi ṭheu. Pawngsual hi a zawngsan.\nAn umtlang hnuah Amanda in fanu te anei, a pasal in fapa neih a duh tuk nan fanu a neih ruangah a hmuhsuam deuhdeuh. An fanu te kiang khalah a pawngsual ṭheu, an kiangah an fanu cu a ṭap rero. Amanda in ṭhen tum in a tlansan ṭheu nan ‘na ra kirsal lo asilen keimah le keimah ka thataw ding’ tin nam thawn a tinawk lai zuk a kuat, Amanda in a thataw ngaingai ding ti a zum ruangah a kirsal ṭheu.\nKumkhat le hrek an umtlang hnuah Amanda in a tuar thei nawn lo ih palik sakhan ah thubuai ava thehlut ih a parih thilthleng cu a sim thei. Palik pawlin Mihai cu an kai ih kum 17 sung thawngtla dingin a thu an ṭhencat, thawnginn ihsin a suah veten an ram ah an kuat tlung ding.\nAmanda in, “Ka nolai caanṭha cu a siatsuah thluh. Ka fanute tello cun hringnun ka hmang ngam lo, keimah vekih hmuhsuam tong nan um ve asilen ralṭha zetin phosuak uh, midang hnenah sim lohli uh” a ti.\nA Nupi A That Ih A Phum Laitak Ah Lungphu Cawl In A Thi


Sagaing doawknak ah PDF mino 10 hnak ih mal lo Nunnak Liam - Falam Online Media\nSagaing doawknak ah PDF mino 10 hnak ih mal lo Nunnak Liam\nFebruary 17, 2022 February 17, 2022 admin\t0 Comments\nTuni, February 17, Sagaing ramṭhen, Khin-U peng, Kangyikone khua kiang doawknak ah PDF lam nunnak liam 12 hnak ih mal lo an um tiah theih a si.\n“Sun nazi 2 hrawngah Khin U-Ye U ziinpi le Kangyikone karlak mualpi ah SAC ralhraang le PDF ralkap an kapaw ih meithal ralthuam thlauawtuk ruangah le mipum zawngin PDF ralkap an mal ruangah PDF lam mithi 12 hnak ih mal lo an um” tiah khawmi hnen ihsin thuthang dongtu MFP cun a tarlang.\nBiakpawhnak remcanlo ruangah mithi um zat le an thuhla cipciar theih a si hrih lo nan doawknak ah tlawngkailai PDF mino an tam tiah MFP cun a tarlang.\nDoawknak ih nunnak liam pawl lak ah Shwebo phunsang tlawng kai lai Mg Zaw Hlaing Moe a telve tiah ရွှေဘိုတက္ကသိုလ် ဘူမိဗေဒ မိသားစု in thu an suah ve ih nunnak liam innsang rualin an riahsia thu le upatnak sangbik an pe thu, thusuahmi ah an ngan tel.\nDoawk thu thawn pehpar in atu ca kan ngan tiangah PDF lam in mipi theihternak an nei hrih lo nan, SAC ralhraang cun kut tuah meithal 25 telin hriamhrei dangdang le cerek ṭhenkhat an la ngah tiah thu an suah a si.\n← PM Hun Sen in Min Aung Hlaing cozah cu “Caw” thawn a tahṭhim\nRalhraang do phah in hriam tuar pawl tuamhlawmtu Dr pakhat nunnak liam →\nPDF in innteek ngaidamdilnak ca an tantami cu ralhraang pawl in an cawng ve\nNovember 1, 2021 November 1, 2021 Ni Hnem Sung 0\nMarch 15 ih Kalaymyo Thawnginn buainak thu relfiang\nMarch 16, 2022 March 16, 2022 admin 0\nKum 5 mi naute pawngsual thattu cu TNLA ralkap in Thih Daan Tat\nMarch 31, 2021 April 14, 2021 Ni Hnem Sung 0


Hlasak Thiam - Mai Far Men Par - Chinland Today Media\nHlasak Thiam – Mai Far Men Par\nCT: MaiFar Men Par thusuhnak kan lo neithei pei maw?\nFMP: Aw sut thei tuk ee.\nCT: Na nu le pa, na unau, na inn sungsang in sim thei pei maw?\nFMP: Ka pai hmin cu Upa Run Hlei Khar a si ih ka nu cu Nu Bil Nei Thluai a si. U nau 12 kan siih kei hi a 6 nak ka si. Cun Fa te pahnih Salai Samuel Sui Zalan Bik (Za Za) le Mai Lydia Van Lian Par ( Boih Boih) ka nei.\nCT: Tui na umnak hmun le na tuah mi in sim thei pei maw?\nFMP: Kuatit, Kalaymyo Saya Lal Nei Thang inn ah ka um. Pathian rawngbawl in ka um.\nCT: Na piantharnak tawiten in sim thei maw?\nFMP: 1988 Sunthla Revival Khawmpi ih Rev. Lal Lian Thang ih thusimnakin ka piangthar.\nCT: Ziang tikin hla na rak sak, na hlasak hmaisabiknak in sim thei maw?\nFMP: Kum (8) ka siin hla ka rak sak thawk. Sim Dihai Presbyterian Sunday zaan ah in tansan zotu ka u Dar Nei Sum ih fialnak in hla ka rak sak hmaisabik. Ka hlasak hmaisabiknak a si ruangah ka ning a zak tukih biakinn hman ah to ngam nawn loin inn ah ka tlung cih.\nCT: Na nauhak lai ah hlasak thiam si dingin na rak ruat aw dah maw, tumtahnak teh na rak nei maw?\nFMP: Hlasak thiam si ding cun ka rak ruat aw dah lo. Asinan ka nu le pa in sung khawm nakah Pathian thu in rak sim theu ih Bible tlawngkai ih Pathian rawngbawl ka rak tum. Ka pa cun kan sungkhawmnak ah “Kei le ka inn sang cu Bawipa hna lawng kan tuan ding” timi in rak sim theu ih tui ni tiang ka thinlungah a cam.\nCT: Hla fingziat na sak?\nFMP: Hla hi fing 213 ka sak fel in ka thei aw, cu hnak ih tam tla ka sak men thei. Ka mang ciah nawnlo.\nCT: Na hla duhbik mi le na nun nak ih a lo neh bik tu hla ziangvek pawl an si?\nFMP: Hla duhbik mi ti cun ka nei tam tuk. Asinan thazang ka ngah nak hla pawl cu “Lungte cu au hlah seh”, “Ka aw zaihla hmangin”, “Kan tuar khal Pathian in, in siang”, “To men a rem thiamlo”, “Phuangding ih fial mi” “Bawipa atha“, “Bawipa loram” ti pawl hi an si.\nCT: Hla na sak hlan ah ziangvekin so timlamnak na neih theu?\nFMP: Mi nun ram ih Pathian a sunlawi thei nak dingah thlacamnak nasazet ka nei.\nCT: Hla na phuah ve maw?\nFMP: Phuah mi cu ka neilo nan ka nau Van Nei Thiam ih in tan san ah khan Saya Ren Hlei Thang in “Van timi umlo sehla” timi in phuahsak. Cun ka testimony ruangah Evan Tha Nei Fai in “Ka aw zai hla hmang in” timi in phuahsak lala. Cun August 17, 2005 kum ih Aragan Yakhain ram ih missionary a tuan tu ka nau Ramte hngihlonak dingah “Thenlonak khawpi” timi Dorcus Eng in in phuahsak.\nCT: Khui Zianzat na tuah zo?\nFMP: Keimah lawngin khui (11) ka tuah. Mi kawp in (4) ka tuah. Culo khui dang tivek ah vei hnihkhat ka sak.\nCT: Pathian hna na tuannak ah ziang mi harsa nati bik?\nFMP: Lungrual lo ih rawngbawl hi har ka ti bik. Caan tampi cu iksikawknak a um theu ih cunah cuvek umlo ih lungrual te um hi ka duhbik. Lungruallo hi a har ka tibik ko.\nCT: Na aw hi na tuah dah maw, ei in na sup aw maw?\nFMP: Ka aw ka tuah dahlo. Cun ka aw siat phan ruangah veikhat te hman ei in ka sup aw lo. Ka aw cu Pathian ih laksawng in pek mi rori a si.\nCT: Hnam danghla na thun maw?\nFMP: Hnam dang hla khui (2) keimah te in ka thun ih khui (2) leh cu mi dang pawl thawn kan thun.\nCT: Hlasak thiam ah zo na uar bik?\nFMP: Lalrutmawi hi ka duh in ka uar bik.\nCT: Kan Laimi Gospel hlasak pawl hrangah ziang na cah duh?\nFMP: Pathian tihzah ih um. Thlacam nun nei le Bible siar thlahthlamlo. Mithenkhat cu hla vial sak dingih ruat aw Crusade thu zir can ih zir duhlo, thlacam lemlo hlasak menmen tla an um theu ih cuvek siloin an nunnak zaten Pathian hrangah pe aw theh dingin ka duh.\nCT: Kumziat na titiang hlasak na tum?\nFMP: Bawipai kutnem ka kaih hlan sung cu ka sak ding.\nCT: Nuam na tibik can le harsa na tibik can in sim thei maw?\nFMP: Lungrualte kan um can khi nuam ka tibik ih halhsikaw le lungrual lo, thinlung hmu aw lo ih kan um can cu harsa ka tibik can a si.\nCT: Love song na sak dah maw?\nFMP: Ka pianthar ihsi cun Love song leitlun hla pawl ka sak lo law law.\nCT: Love song saksehla ziangtluk na lar ding in na zum aw?\nFMP: Ha..ha..ha..ka ruat dahlo.\nCT: Rawl hmeh thaw na ti bik teh ziangvek ha a si?\nFMP: Voksa a si.\nCT: Delhi laimi pawl ziangtin na hmu? Thucah duh na nei maw?\nFMP: Lungrualnak lamah cun an lungrual zet in ka hmu. Pathian thu ahcun ka zum hnak hman in an rak haal. Nuntu khawsak daan ahcun an harsa rori a si. Ram dang feh ding hngak hlir an siih ram dang feh an duhvek rori in Pathian thu khal duh haisehla tin ka duhsak. Pathian hi a thupi bikah ret ding in ka duhsak in ka cah a si.\nCT: Na fa pahnih pawl ziangtuah dingin na beisei?\nFMP: Pathian riantu si dingin ka duhsak hai. Cun hlasak thiam an si ve ding khal ka duhsak.\nCT: Khawi tawk hmun le tlangah na um duh?\nFMP: Pathian ih i retnak hmunhmun ah ka um duh ko. Lairam khawte ih rawngbawl dingih in ti khal le um ka duh. Amah Pathian in fial tui’ thu a si.\nCT: Mai Far Men Par tin mi tampi in an lo thei ih, na fehsukso nak ah lo hmu cak tuk tu pawl na tong dah maw?\nFMP: Aw tong tuk law law. Vei tampi cu ka thinlungten kei vek men, Pathian ruangah a si hivek ih in hmuh duh tin lungawi sopar ten an kut ka kai hai.\nCT: Na fehnak ih kip ah mipi in ziang thu an lo sut tam bik?\nFMP: Ziangah tutiang hla na sak thei? Ti a si.\nCT: Na u pa vivo ih na aw a cuai vivo in na thei aw maw?\nFMP: Upat vivo cun a sang lam hi ka ban lo deuh vivo in ka thei aw, asinan mi tampi cun na aw a kel in ti tu khal an um ih cun na falat lai hnak in a mawi sinsin si lo sawm in ti tu khal cu an bo lo.\nCT: Ziangruangah Pathian hla lawng lawng na sak?\nFMP: Ka nun diriam tertu umsun a si.\nCT: Na hmailam hrangih na tumtah ziangbik a si?\nFMP: Tumtah tampi ka nei nan a tuah hlawhthlin tertu cu Bawipa a si. Nauhak lakih thuthangtha sim vivo. Kan inn kiangkap Pathian thu theilo pawl hnen ih thuthangtha sim. Hngaktah pawl cawm. Hlasak vivo le VCD tuah thei vivo, peknak lam khal ah cak sinsin thei sehla ti cu ka sa duh thah le ka tumtah pawl an si.\nCT: Pathian hna tuannak ah ziangha ralrin tul na ti bik?\nFMP: Daithlang lo ih hna tuan. Nunnak zaten Bawipa rian a tul. Nu nau le mipa karlak ah ralrin ding a tul. Tongkam supawk khal a tul zet.\nCT: Kum ziat Pathian hna na tuan zo?\nFMP: 1992 ihsin tu 2008 tiang a si.\nCT: Na aw thun hmaisabik ih na um daan in sim thei maw?\nFMP: Sim Dihai ihsin Busul le kawhhawl ei theh ah ka nu le pa thlacamsak in neihsak hnu ah ka pok. Tahan in van zam in Yangon ah ka suk. Pu Hming Lian, Thang Boih le nu Tuan Nei Thluai pawlin in thlun. Khui ka thun ih harsatnak pakhat ka ton mi cu music lam a si.\nKhawte ih um kan sivekin mino khawmzan vial ah electric tingtang kan tumih, aw ka thun ahcun music kimten an tum tikah ka sak theilo, asinan cui a hmun lala ah napin Pathian hnen ah zangfah ka dil tikah mangbang thlak zetin zinglam kau ah khui khat “Lungte cu au hlah seh” timi khui kan thun theh.\nZinglam nazi 7 ihsin kan thun thawk ih 11am ah ka theh verver. In theitu Daw Win Shein (Drum tum le hlasak thiam) pawl le mi dang pawlin kawl hla sak dingin in sawm cih. Ka sim duhsawn tak cu Pathian in ka hrangah mangbangza a tuah mi sawn a si.\nCT: Delhi ah rawlbawng ding in na ra ih na nau Awite in a lo thlun ih nan thuhla malte in sim thei pei maw?\nFMP: Ahmaisa in Delhi kan rat tikah lamzin ah thlemnak aphun phun kan tong Setan pa in Delhi thlengthei lo dingin hna a tuan nasa nan Pathian in tluangten Delhi in thlen thei hi kan lungawi.\nKa nau Mai Khuah Pek Awi (Awite) hi Nauhak pawl thu le hla ih in zirh bawmtu dingah tin in thlun. Awite hi kawlram Revival Baptist Church ah fulltime in nauhak zirh in Evan a tuan. Hlasak lam ah a pum a pe aw ve ih Gospel hla khui hnih “Cung sang run nuam” timi ah le “Thuthangtha meifar” timi ah hla a sak ve.\nA rei hlan ah Australia ih um Jemy Biak Nei Mawi (Mawite) ih bawm nakin khui thar a tuahsuah ding. Cumi hrangah thla in cam sak uh.\nCT: A neitabik ah na Bible cangthlan in sim thei maw?\nFMP: (Col 3:12-14) a si.\nCT: Sayamah Far Men Par na caan sunglawi in pek ih thu tampi kan lo suhmi in sang ruangah kan lungawi.\nFMP: Kei khal ka lungawi tuk ve. (Hni phah ten).\nMai Far Men Par in khui thar “Cross pu in” timi CD a suah sal zo.


Snak The Ripper feat. Onyx (Fr... -'Vandalize Shit'Sean Price (of Heltah Skeltah ... -'BBQ Sauce'Slum Village (T3 & Illa J) -'Forever'Prince Po (of Organized Konfus... -'Right 2 Know' Narrow Results by:Category< All CategoriesAll Music VideosNewer Music Videos (1)LetterAll Letters# A B C D E F G H I J K L M N O P Q R S T U V W X Y Z Label< All LabelsRedefinition RecordsDirectorAll DirectorsJesse Puma (1)Video QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 13:13Damu The Fudgemunk feat. Raw Poetic - 'Hole Up'(Music Video)Added: Mar 8, 2012Views: 566Label: Redefinition RecordsSong Producer: Damu The FudgemunkVideo Director: Jesse PumaRating: (5 Stars) (3)Page 1 of 1 (1 Item Found)Page: 1


A Pasal A Zuar >>> – Meifar\nA Pasal A Zuar >>>\nJanuary 10, 2022 admin Leitlun 0\nKenya ram ih um innsang nubik kum 40 mi in a pasal cu a zuar ih a man in a fale pawl hrang kumthar hnipuan a leisak. A pasal hi hnaṭuan paih lo, zu ngawlvel a si ih nunau dang thawn an umtlang ṭheu.\nA pasal ih khuasatdan cu a tuar thei nawn lo ruangah a umpi nunau hnenah a pasal cu sumpai in a zawrh lawlaw. Edna Mukwana le a pasal in fate pathum an nei zo. A pasal le nunau dang cu an cansual ih an umtlang, ni 7 hnuah Edna Mukwana in a pasal ih koppi nunau hnenah Ksh 2000 zat a dil ih a hnenah um ta dingin a theihter.\nEdna Mukwana in, “Ka pasal cu zu tama a si ih nunau hlothlau pawl hnenah aum ringring. Ka pasal hruaisualtu nunau hnenah Ksh 2000 ka dil ih Ksh 1700 lawng in pe. Sumpai pawl cu nauhak kumthar kor leinak ah ka hmang thluh” a ti.\nThu an suhnak ah na pasal hi na hnenah ra kirsal sehla na cohlang kem?’ an tiih Edna Mukwana in, “Ziangtik hman ah ka cohlang nawn lo ding, kumthar a si zo vekin kumhlun sungih buainak ah ka lut duh nawn lo” a ti.\nHellram Sangka An Mit Thlang Ding\nKalaymyo Peng Sungih Nupa Hlo Cu Ralhrang Pawlin Rapthlak Zetin An Rak That


CNF In Kalaymyo Mipi Tong - Chinland Today Media\nCNF In Kalaymyo Mipi Tong\nDecember 14, 2012 5:03 am·6 comments\nYangon ah rampi acozah thawn remdaihnak thuhla relkhawm in lungrualnak 27 hmin an khen ṭheh hnu mani Tlawngkai Nilini, 13.12.12, ah CNF remdaihnak palai pawl cu Chin ram lamah an kirsal.\nChin ram an kirsalnak lamzin ih um Kalay-Kabaw Valley ih Chin mipi pawl le CNF remdaihnak palai pawl cu mani Tlawngkai Nilini ah tonawknak an nei.\nRemdaihnak palai Pu H.C Ral Hnin in DVB hnenah, “Tuni Kalay-Kabaw ih um Chin mi pawl, Falam, Hakha, Tedim, Matu, kom-aw in Kalaymyo vanzam colhnak ah in hmuak. Cun hall pakhat ah kan tong-aw ih, tuiṭum acozah thawn remdaihnak hrang lungrualnak kan tuahmi pawl kan simfiang ih, kanmah lamin in hmuaknak parah lungawithu kan sim ve,” ti’n a sim.\nCNF hi rampi acozah thawn veihnih tiang remdaihnak thu an relkhawm zo. Tuiṭum ihta hi Dec. 7 ihsin 9 tiang an rei.\non December 15, 2012 at 5:25 am\nTu lai boruak hi ka hmuh dan hawn rel ve seh la, mCNF ih rem daih nak tuah hi a tha viau nan kan kawl thluak hi zum tlak an um nawn lo ih political dang dang thleng in mi an herh theu ih nan thei thiam ko ding nan, tu hi lairam thawn rem nak an tuah le ve ten kan unau kachin pawl an nuai na sa la la ih pakhat an dai sung ah pakhat nuai cimit an duh ti a fing na sa cu lo len tla par mi in leh lam leh lam in in bawr ding ti an phang na sa. president hman ih kil khawi thei lo kawl ralkap an si hi kan theih zo ka zum nan. a pawi na sa chin in nau cu kachin ka ti fon thin cu a nuam lo na sa kan chin politic hi mai tang hmai hai politic hi cu si lo hram seh la hmai lam can vi vo ah.kan chin ram hrangah hla pi thlir thiam tu hi kan tul tak tak asi. pinlung sachhuk ih kawl pawl in bum dan ih sin lesson ka la ring ring kung ti ka sawm aw duh.\non December 15, 2012 at 5:33 am\nNa fim lo ceng len dai ten um mem aw mi tih na hlawh sawn ding. Christian kan ti aw ih kawl lak ah len christian nak um ngai si lo na zum nak hi khui ah saw. lei tlun a cem ding ti le lung phang he he, theih nak ih na zum nak kha the thuth faith ah thleng aw? zum nak nung ka nei ti si thlarau thiang hlim na sungah a um lo pang maw cek tha aw ka duh dawt zet mi lai mi.\non December 16, 2012 at 3:59 pm\nmi.. ruatnak le thiltha duh pawl par ah vasawisel hmang hlah.. thiltha hi relkhawm lawng ah thiltha a suak thei.. mi pakhat in a ruah mi asilole a hmuitin mi hi atha le tha lo ruat thiam tla a tul ve..va el pawppawp ding asi lo..\nlal luai says:\nTU LAIFANG CNF CU CHIN MI ZO HMAN IN AN ZUM TAKTAK LO,\nZIANG HMAN TTIH DING KHAL AN UM LO,\nAR BAWM(CIR) THAWN TIDAI KHAI TUM VEK MEN FANG AN SI KHA.\nkawl pawl in an bum rero men,lungkimnak an tuah mi pawl zoh hnik uh\nA HREK KHAT AN TUAH MI TLA CU HNIH LAMLAM A SUAK,\nPAKHAT TE KA RUN TAR LANG DUH surbung tlang vanzam ttum nak ding..\nkuuuukha hnih an suak tuk aw……\non December 31, 2012 at 3:04 pm\nCNF hrang ah na pum na pe aw zet dah nan, a ngol sal mi na bang.\nkawl pawl tla cun siar nuam an ti mai thei.Surbung thu tla hi hnih\nsuak na ti ngam lai maw. Tikhur na laih theh ve ten ti fim cu beisei\nhrih hlah aw.\non December 25, 2012 at 2:51 pm\nCNF pawl cu kawl cohzah nih a bum ngah ko hi teh. Zum ciamco hlah uh cu lo len an lo bum ngah ve ding. Bum ngah a duh mi nih zum ko uh ziang si an lo tuah sak thei cuang ding.


This is Apawlo's Great Dane Page:\nBrindle Great Dane, Apawlo, is son of Aphrodite and Zeus. Zeus is son of Le Tigre' a beautiful Brindle Great Dane with a long list of Champions in his bloodline.\nMany more images to come in future days...\nBrindle Great Dane - Zeus Marshfield, Missouri 65706\n11 Week photos 21 Dec 2016\nBrindle Great Dane Marshfield, Missouri 65706\n6-wk photos 15 Nov 2016\nZeus's Dad: Le Tigre'Blanc\nSo many Champions & yes Euro...\nBrindle Great Dane Marshfield, Missouri 65706 Brindle Great Dane Marshfield, Missouri 65706


US Ralkap Pawlih Sa Uite In Ei Ding - Chinland Today Media\nFebruary 24, 2009 9:06 pm·0 comments\nNorht Korea In Rocket Kap Suak Ding\nCommunist ram North Korea cun Vansangih biakpawp awknak Satellite phur Rocket kahsuak a tumthu a puangih Ziangtik ciah ah a kapsuak dingticu a puangsuak duh hrihlo. Hi Rocket a kapsuak thei taktak asi ah cun North Korea ram hrangih hminsin tlak tthanso nak pakhat ih ruahtheih asi dingih, Himi hin hmunhlapi kapban Missile kahsuak sal a tum ti a khih hmuh dingah zum asi. Kum 1998 ah khan North Korea hin Taepodong-1 Missile peng 4.200 kapban pawlkha a rak kapsuak zo ih. Taepodong-1 Missile khan America ramih Alska a kapban ih ruah asi.\nTu ah hin biakpawp awknak satellite phur KwangMyongsong- 2 cu Vansangah kahsuaksal a tumsalih. Hi Rocket hi an ram saklam Hwadae ihsin kahsuak an tum asi. North Korea ih umdan leh thiti dan pawlcu leitlun ramdangdang pawlin an thir in an zoh thla ringringih. US Secretary of State Hillary Clinton khalin tuikandung zarh ih Asia ram a tlawn ah khan North Korea cu thil tthalo zawng leh leitlun ramdang leh ram In hnen pawlih um nuamlo zawng ih thilti loding in a raksim zo.\nJapan PM Washington A ThlengZo\nJapan ram Prime Minister Taro Aso, cu America ram tlawngin Washington khawpi a thleng zo ih. Ramdangmi White House ih President Obama tlawng hmaisabik a siding. US Secretary of State Hillary Clinton cun kandung zarhih Tokyo a feh ttum ah PM Taro Aso hi tawngin thu a rakrelpi zo ih. Japan leh US ram pahnih rualpi that awknak leh pehtlaih awknak a tla niam deuhvek a bang ruangah. Tuhi a tharih biak awknak leh rualpi that awknak tuah an tum salih zum asi. Japan leh US rualpi that awknak leh pehtlaih awknak a siat deuh naksan hi George W Bush in North Korea cu tapung leh Misual pawl bawmtu ram cazin ihsin an hmin a hlawn ruangah Japan hi a lung a awilo nasa ih. Japan cun North Korea cu ngaih thah mending mi asilo a ti. Cui tlunah Asia thlanglam ram ih Japan ram pawimawh nak leh ropit nak hi China in a khuh deuh thlang ruangah asi thei tiah ruah a si.\nAl-Qaida Tapung hotubik sangtu Ayman Al-Zawahiri ih thusim mi tihnisun ih an tisuak miah Somalia ramih Islam tapung ralkap pawlih hnattuan dancu cawimawi tlak an si tithu sim in a fakzetih Somalia ramih Al-Qaida pawlih hnatuan danleh thil fehpi dan cun Islam pawlih hnattuan nak leh thilti mi a dikzia langter in lamzin tluang a zawh vivo lai timi lang fiangter tu asi tiah asim. Ayman Al- Zawahiri cun Yemen, Gaza, Afghanistan leh Pakistan ram pawlih dinhmun sim betin leitlun ih misualbik leh zohman ih ngaihlo mi ram US cun a ralkap pawl Afghanistan ih Taliban leh Al_Qaida pawl doding ah kuat a tumih a thil tisual leh a sir awkding mi thiltum bik a si ding ati.US ralkap pawlhi Afghanistan ihsin America ah nungdam in pakhat hman an kirsal ding asilo Afghanistan ih Uite pawl ei dingah US in a ralkap pawlcu a rakkuat a si a ti.\nCNN in a simnakah Ayman Al-Zawahiri ih thusim hi a mah taktak asi pei maw tihi thei fiangnak zianghman a umlo nan Tuihlan ih a thusim mileh a aw phawidan thawi tahthim in Ayman Al-Zawahiri ih aw a bangzet tiah a sim, Ayman Al-Zawahiri ih thusim mihi tuikum sungah vawithum anti suaknak asiih. A hmasa ah cun Gaza ih Hamas pawlih thilti dan ttha a tithu leh thazang a peknak thupawl a sim. Ayman Al-Zawahiri cun Yemen ram khalah Islam mipi pawlcun thinlung thlak thleng awknak an nei vivo zo ih. Yemen ramhi Soudia Arabia ihsi Al-Qaida mi lehsa Cozah kaihttih ruangih minung thawngtel an tlan khawmnak hmunpi asiih. Hi pawl lakah Guamtanamo Bay ih thawngtla zo pawlkhal ziang mawzat an telsal tiah a sim. Al-Qaida hotu pa cun Yemen President Ali Abdullah Salih leh a cozah hnattuantu Upa dang pawlcu America ih Zawng um leh a salrual an si ih America thu hnuaiah an kum ringring a si ati.\nBan Ki-Moon In Suu Kyi Suah Ding IN Ngen\nUN Secretary General Ban Ki-Moon cun Burma ram ralkap Cozah hotu pawlcu Politics ruangih thawngtla pawl suahthluhsal dingin an ngen salbetih,Thu tiamkan awknak zianghman tuahter loin Opposition party hotu pawlkhal be ding in a ngencihbet. Ban Ki-Moon cun Burma ramih fehsal khal a ello thusim betin. Burma ramih mipi zalen nak leh thilttha a suah thei nak dingah Ralkap Cozah hin Opposition hotu pawlhi a hrengbet ringring ding asilo a ti.\nUN ai awhin lbrahim Gambari khalin tui naite ah Burma ramhi a feh rero zo nan thilttha zawngih thlakthleng awmi hmelthar hmuhding ziang hman a um cuanglo a ti. UN cun Aung San Suu Kyi leh Politics ruangih thawg thlak mipawl minung 2,200 lenglo pawlcu suahsal thluh dingin leh hnakum ih Burma ram hril awknak dingah mipi zalen nak leh hril awknak diktak ih tuah dingin a ngen.\nObama In Helicopter Dang A Tullo A Ti\nWhite House hrangih Helicopter thardang tuahbet ding thuthawi pehpar aw in Mizansun ah Cozah Upa pawlin hithu hi White House ah reltlang khawmnak an neiih. Republican leh Democrat Upa mi pawimawh pawlin President Obama thusuh nak an nei. Hi thusut tu mipawi mawh lakah hin President hril awklaiih a mah rakcuhtu Senator John McCain khal a telih John McCain cun ralkap leh ralthuam lan hrangih sumpai tamtuk cemter cu ttah a tilo thu a sim ih. Tu khal ah President ih hmanding Marine One Helicopter an timi vek pawl Phun 28 Lockheed Martin Corporation- in a tuah rero lai tiah a simih. Himi hrangih sumpai cemding zatcu dollar Billion 11.2 thazet asi dingruangah President ih Vanzam Air Force One hnakin senso a tam sawn dingtiah John McCain cun a sim.\nPresident Obama cun White House ih Helicopter cu tha a tithu leh a duhtawkthu sim in Tui hlan khalah Helicopter a hmandahlo thu leh tui a neihlai miih a lung awi tawkthu khal a sim. .Cun tui hlan khalah Helicopter hi a nei dahlo ih tuihnu lamkhal ah neilo sehla a danglam nak a um cuanglo ding thu khal a simbet. Himi thuah Defence Secretary Robert Gates khal relpi ih zohfel sal a duhthu khal Obama cun a sim.\nLocKheed Martin thupuangtu Troy Scully cun, Tui White House ih Helicopter pawlhi kum 30 lai hmanzomi an siih. Tui a thar an tuah dingmi pawlcu tulai thiri tthabik leh Missile lakkhal ah him thei dingih thilri tthabik pawlthawi thuam an si dingih Air Force One hnakin a niam cuanglo ding thu a sim.


Thematic Pub Crawl Madrid Entradas, Dom, 10 ene. 2021 a las 22:30 | Eventbrite\ndom., 10 ene. 2021, 22:30 –\nlun., 11 ene. 2021, 3:30 CET


Leitlunpum Huap Khristian Thuthang - Chinland Today Media\nJuly 7, 2012 3:40 am·1 comment\nLawrkhawmtu: Dr. Timothy Sui Lian Mang\n*Mizoram Presbyterian khalin, Presbyterian Church (USA) cu neih bangrep (same sex marriage ) thitawktheinak Dan a hmang ih hleiah rawngbawltu tiang ih a nemhngeh hai ruangah tui kum June ni 10 ihsin an zawmnak an ticat thu an puang ve riai. Anmah USA presbyterianKawhhran tam zetin an suahsan thlang ruangah an budget khal an thum nasa. US ih State 30-pawl cun, “ neihawknak hi mipa le nunau lawng a si ding,” tiah an pawm. State 6 le District of Columbia lawng ah neih bangrep thitawk Dan hi an hmang.\n*US President hril dingin Republican party candidate, Mitt Romney cun neih bangrep thitawknak thu thawi pehparin, “Mipa le nunau karlak lawngah a si a tul,” tiih a aupi lai ah Barack Obama ve thung cun, ‘Neih bangrep thitawk hi tha a ti thu….’ a aupi ve ko. Kawhhran tampi cun Obama hi an duh lo nasa. Mitt Romney hi Church of Jesus Christ of Latter Day Saint (Mormon) a si ih, himi hi fehsualpawl tiih pawm an si ruangah ziang bang leh pei maw?Asinan, amah hi economist lam ih mithiam hminthang a si ruangah US hin an ram tluse rero tundinnak ah kan tul zet fawn tiah an ti.\n* Amnesty International ih an tarlang vekin, Iran ram pastor, Nadarkhani cu Iran Cozah hin thuphan a phunphun in taza an cuai ih Muslim biaknak ih luhsal an fial rero hnu khalah a duh lo rori ti an theih ngah cun, ‘thah ding in…’ a thu relthluk a si tariai. Hi Pastor diknak a relsaktu, Lawyer (sihni) khal Iran cozah hin kum 9 sung thawng tla ding le kum 10 sung dan(upadi) lampang tham thei nawn lo dingin an hrembet. (Thla camsak hai uhsi). Open Doors hotupa, Dr. Garl Moeller cun, “Leitlun pumpi ah Khristian hi tambik hmansehla thuneihnak hmangih palbetbik mi biaknak a si, hi biaknak thluntupawl hin thah le hremnak si seh, martar khal siar cawk an si nawn lo,” tiah a ti.\n*Hebrew University ih khuahlan thil hlun hliakhlaitupawl (Archeologist) cun tubaite ah Jerusalem kiangte ih an thil laihsuah mi ihsin, “BIBLE THU A DIKZIA a nemhnget a si,” tiah an ti. Himi hi Siangpahrang David le a fapa Solomon tla ih lalnak ram rori (B.C. 1000) kha a si an ti. Solomon Temple hnatuannak khal tam zet an hmusuak.\n*International Geology Review cun tubai ih khuahlan thil hlun an zingzawinak ah, “Jesu an khenbet ni rori kha kan thei thlang, Jesu kha April ni 3, 33 ah an rak khengbet a si,” tiah thu an suah. Himi hi linghnin umdan ihsi an zir mi a si. Tipi Thi (dead sea) hnuaiih ling hnindan leEin spa Beach, Jerusalem ihsi peng 13 a hlat mi hnuaiih linghnindanpawl in an zir. Mat. 27 in, Jesu thih laiih linghnin thu a ngan mi thawi milaw thei dingin nasa zetih kan zirsuah mi a si tiah an tarlang.\n*Tulai UNO khal ih a buaipibik mi, Syria ram politik buainak ruangah Khristian mi 50,000 lenglo in Siria an suahsan zo. Khristianpawl cun Siria president Bashil al-Asasd hi an duh thotho nan; ziangahtile hi president a duhlotu(opposition)-pawl ih Siria ram an uk pang asileMuslim aat ih aapawl hi an lal tuk ding ih Khristianpawl hin kan tuar tuk ding ti hi an phan bik mi a si. Siria politik buainak ah hin milai 7,000 lenglo an thi zo tiah UNO cun a phuang.\nNigeria, Neih Bangaw (Gay) Nei-awk A Ngah Lo\nChristian Tlawng 6, Indonesia Ramah Ralrinnak Pe\nKawlram Ih Sex Magazine Cu\non July 7, 2012 at 5:06 am\nUS Lam cu saher a va um hleice ve.\nCT le Saya Sui nan ti tha na sa. A bengvar thlak na sa.


ISRAEL INGAZA STRIP IH DOKAHNAK AH MI 42 AN THI – Thechinlandtoday\nISRAEL INGAZA STRIP IH DOKAHNAK AH MI 42 AN THI\nadmin May 18, 2021 Leave a Comment on ISRAEL INGAZA STRIP IH DOKAHNAK AH MI 42 AN THI\nPalestinian official pawl cun Israel in Gaza Strip ih dokaknak beihpi a thlak rero mi ah zarhpini kha ni khata thi an tam bik ṭum a si tiin an sim ih, mi 42 an thi tih an sim.\nIsrael ralkap pawl cun kan dung zarh sung ah Gaza ih sin Palestinian pawlin Israel chu rocket 3,000 lengloin an kap tih an sim cih. Zarhpi zan ih Hamas-ten Israel South lam ih rocket ih an kah leh hnuin, mini zing ah khan Israel ralkap pawl cun Gaza City hmun dang dangah air strike ṭum 80 an nei leh sal a si.\nGaza Strip-ih Israel ralkap pawl ih beihpi an thlaknakah hin mi 197 an thi zo ih, cu mi lak ah hin nauhuak an 58 an tel. Mi 1,230 in hriamhma an tuar an tuar zo a si tiin Hamas sorkara health ministry cun a tarlang. Himi lai ah Israel cun mithi lakah hin hel tam tak an tel tih an sim bet, dokaknak ih beihpi an thlaknak an tumbik mi chu hel hruaitute leh helpawl umnak hmunhma pawl an si tiin an sim.\nUnited Nations secretary genenal Antonio Guterres cun kahdonak titawp dingin ngenih, an titawp lo a si ah cun thunun ngaihnak um lo buaina rapthlak tak a thleng thei ding a si, a ti.\nDokahnak thleng rero ruangah Gaza-ah fuel daihawk lo nak a thleng zo ih, hi vek a si ah cun hospital leh hmun pawimawh pawl cu power hman ding nei lo in reilote ah an um ding tiin UN cun a sim a si.\nUN deputy special coordinator for Middle East Peace Process, Lynn Hastings cun Israel thuneitute hnenah Gaza ih fuel leh an mamawh an tulsam mi kuat lut sian dingin an ngen ih, a Sinan an hrangah a him hrih tiin an sim.\nFREE AND FAIR CLECTIOM A NI ANFREL →\n← ENGLAND WALES LEH SCOTLAD AH KHUAHKHRIH KHUMAWKNAK ZIAUM


Mipi Kilhimtu KIA In Khuasung Bike 15 An Laksak Mi Cu Tutiang An Pe Hrih Lo – Meifar\nShan State, Kutkai Township, Panlaw khua ah Kachin Independence Army (KIA) le mipi karlak ah hmuhthiam awklonak a thleng. KIA in khuasung bike 15 an laksak ih ting 15 le cawcang pakhat in ra tlen uh an ti nan tutiang an tlen hrih lo ruangah bike 15 khal KIA in an pe kirsal hrih lo.\nKhuasung mipi pawlin sumpai an harsat ruangah sumpai pek ding an neih lo thu media hnenah an sim thei. Khuami pakhat in, “Sumpai khal kan neidaih hrih lo, ṭhenkhat cun va pe dingin an rel rero. Ṭhenkhat in an neidaih hrih lo ruangah in hngak hrih uh an tiih sumpai cu kan va pe hrih lo. Sumpai cu kan khawl rero nan kan neidaih thei hrih lo” a ti.\nKhuasung mi pawlin an bike cu ei le in hawlnak ih an hmangmi a si ruangah harsatnak an tong thu an rel. Tualsung mi in, “Ṭhenkhat cu bike thawn eihawl an si, bike thawn bazar an kai ṭheu. Bike thawn hmuan ah an feh ṭheu, bike an neih nawn lo ruangah vah suksonak ah harsatnak an tong. Bike ngahsal hi kan duh zet” a ti.\nHimi thuhla ah KIA thuphuangtu U Ba Ye Gaung in, “An khawsen in sumpai ting 15 kan kuanter ih an nei lo ti cu a cang thei lo, thilcang thei lo a si. Himi thuhla ah direct in in ra pehtlaih lo, pawlkom dang hnenah bawmnak an va dil” a ti.\nHimi thubuai a suahdan cu kan dungah Panlaw khua mipi pawlin KIA hmunram sungah thingkung le rua pawl an va hau ciamco ruangah KIA in ting 50 an kuanter, asinan khuasung mipi pawlin ting 15 le cawcang pakhat an kuan ding thu an rak sim thei nan tutiang an kuan lo. November 24 sun ah ramri lan in Panlaw khua mipi pawl cu KIA ramsung ah thingkung an va hau ciamco ruangah KIA in tualsung mi 6 cu an vuak ih an bike 15 khal an laksak tin Shan News thuthang sungah an tarlang.\nCNDF Ralkap Pakhat Ram Le Miphun Hrangah A Nunnak A Liam


Chinland Today Media Kum 10 Kim Puai! - Chinland Today Media\nAugust 5, 2013 12:30 pm·1 comment\nMelbourne ih CT kum 10 Kim Puai lawmtu pawl\nChinland Today Media kum 10 kimnak puai cu leitlun hmun dangdangih Chinmi pawlin an hmang khawm. Ahleice in, US, Australia le Singapore ih Chinmi pawl cun CT kum 10 kimnak hi ruai kil, le lakphak in khawmnak thawn Pathian hnenah lungawithusimnak in caan an hmang.\nThomas Tha Nei Ṭhuam\nKansas Chin Christian Church ih hmangtu pawl\nCT Kum 10 Kim Nak Lungawithu Simnak Le Thlacamnak Kansas Chin Christian Church (USA) Ah Tuah\nCT kum 10 kimnak lungawi thu Pu Thomas Pathuam in tawi famkimten simnak a nei.\nSun khawm theh ve ten KCCC ih Pastor Thang Lian Kima in “Chinland Today hi Pathian hnatuannak phun khat a si ti ah kan ti thei.\nZiangahtile Pathian thuthangtha a phunphun an ngan ih hlei ah, leitlun thuthang in ngan sak. Leitlun ah ziangmi a cang rero ti kan theih tikah Pathian thu ah nasaten ttan lak a tul timi in theihter” tiah CT tuanvo neitupawl parah lungawi thu a sim.\nCumi hnu ah CT hmailam a fehnak hrangah le ei in hrangah thlacamnak a nei. A ra khawmtu mipipawl in a sang le a dai (cold drink) kan hmang khawm ih lungawizet in caan kan hmang.\nSINGAPORE AH CHINLAND TODAY KUM 10 KIMNAK LAWM\nSingapore ih Chin fahniang pawl in KFC thawn CT kum 10 kimnak an lawm ih KFC an ei laifang a si….sumpai cemliam zaten CT FB Admins pawlin an tum theh….\n“Chinland Today” ti hmin thawn Chin miphun a riannak Kum (10) kim hminsinnak le Chinland Today Facebook mipum 33,000 tiangkim aihnak ah Ram ramli ih puaituah ding tumtahnak neih a si vekin Tuisun(28.7.2013) cu Singapore ih Falam pawlkom a simi FCFS biakinn ah hlunghlai zetih puai hman a si.\nCT facebook Admin Singapore ih um minung pakua kan si ih kan zaten Kan suakkhawm thluh thei a lungawi um kan ti zet. “Lungawi Thusimnak & CT Thuanthu Tawi” tiin ca ah ngan tahratin a ra khawmtu mipi hmuahhmuah zemsuah an si.\nCT Admins pawl cun “Van Siangpahrang Fa” ti thangtthatnak hla thawn mipi kan awi. Thangtthatnak hla sak zawng khalah puai tuahdan thuhla thawn pehpar in Admins ai-awhin ‘Mai Daidim’ cun thusimnak malte a nei bet.\nKhawmtu mipum 190 tluk kan um. Kan hlunghlai nasa. Ni thupi lo ahcun khawmtu hi 120-130 karlak hi a si-aw ttheu ih Khawmtu mipum 150-160 hrawng dingih ruah a rak si ruangah KFC kan rak cah mal deuh. Khawm lai ah Minung 40 hrang cah bet a si. Sunglawi kan ti in Pathian hmin kan thangtthat!\nAUSTRALIA AH CHINLAND TODAY KUM 10 KIMNAK LAWM\nTuizan ah Chinland Today Facebook group pawlih hohanakin Melbourne, Australia ah Chinland Today kum 10 kimnak puai kan hmang khawm. KFC kan ei khawm ih Salai Van Bawi Lian (CT Administrator) in Chinland Today thuanthu pawl simnak a nei.\nChinland Today Facebook Admin, thenkhat pawl\nCHINLAND TODAY MEDIA THU\nBy Uk Lian\nChin Calai duhdawttu pawl cun New Delhi ah tawngaw khawm in, 12-8-2003 ah Chinland Today thlatin Magazine suah dingah a rak relcatih 7-11-2003 ihsin Chinland Today Magazine cu suah thok a rak si. Chinland Today thlatin Magazine cu siartu le duhtu a rak neih tam ruangah thla khat veikhat tawk tiloin Salai Van Bawi Lian le Salai Uk Lian in Weekly News (Zarhtin Thuthang) in 3 June 2006 ihsin an rak suah thok.\nCutin, Chinland Today Zarhtin Thuthang cu New Delhi Chinmipawl hrang lawng siloin ramdangih um Chin mipipawl tiangih siar theih dingah thlangcabawm pawlah rak update ringring a si. Tlangcabawm ih an tarlang ṭheu cu tawk tiloin, Tuesday, November 11, 2008 ihsin Chinland Today Blogspot an rak tuah. Hi, CT Blogspot ah CT Thuthang le Cahram pawl an rak ret ringring.\nChinland Today cu Magazine le Zarhtin thuthang thawn nasa zetih a ṭuan hnu ah ramsung le ramleng Chin mipi ih siar theih dingah website in, ding suak dingah tumtahnak an nei ih, tui Chinland Today Media, Website cu 15-October 2008, nazi 03:18:26 UTC ah a rak piangsuak a si. Cuisin, Chinland Today mipi hnen ih tlangzarhnak neih asi hlanah, US, Australia, Denmark le India ram pawlah pastor pawl sawmin thlacamnak thawn Chinland Today Media, website hi rak ong a si.\nMagazine le Zarhtin thuthang thawn Chin mipi hrang a ṭuannak hi tuikum cun, kum 10 kheng a si thlang. Website zawngih a cangvaihnak khal kum 6 a kim. Ahleice in, santhar mino pawl hrangah tiin Chinland Today cangvaihnak pakhat, Chinland Today Facebook Group cu December 12, 2012 ah rak din asiih tuini tiang Admins ṭuan 21 an um ih Chin group ṭhabik le member tambik khal tuini tiang ah a si lai.\nTuisun ah CT hmin in Pathian hnenah lungawithu sim kan duh. CT a rak din thawknak kum (10) a rei zo. Pathian in santiluan ih zir in kan mipi hrangah khawvang hmu thei dingin CT hmang in lam in hruai ruangah Pathian ka thangthat ngaingai. CT timi cu Chinland Today tinak a si. Tulai facebook ah upa nauhak ih hmanbik mi san kan thleng ih CT FB hmangtu member 33,000 lenglo an um. Thuhla tampi relnak siseh, thuthang a phunphun kan miphun hrangah ngansuahnak hmunpi a si.\nNeitabikah, CT hmangin leitlun khawvel ah ziangmi a cang rero ti in theitertu a si vivo ding. Leitlunah ziang a cang ti kan theihtikah Pathian thu ah ziangvekin ttan kan lak a tul ti in theitertu a si ding. Curuangah CT a nun khua sau hramsehla leitlun thuthang, Pathian thu ah kan cahnak le Pathian hmin sunlawinak hrangah si hramseh ti hi kan thlacamnak a si. Thil ziangkim kan tuahmi hi Bawipa sunlawinak hrangah si ringring seh.\nChinland Today A Rak Suahkeh Daan\nram duh says:\nCT tuhnu kum saupi silver, golden, diamond le centenary tiang na camcin ding thla kalo cam sak.\nSalai Ram Duh


Rev. Matthew Kukah – The Republican News\nRev. Matthew Kukah


Ramdang Cozah Nih Kan Hro Len Hlah Uh! Nan Kan Hro Mi Zeihmanh Ah Kan Rel Lo - Chin Eleven News\nRamdang Cozah Nih Kan Hro Len Hlah Uh! Nan Kan Hro Mi Zeihmanh Ah Kan Rel Lo\nRalhrang in Myanmar ramsung thuneihnak an lak ruangah ramdang pawlin a phunphun in an hringhro ih hremnak an pe. Leitlun huap thuṭhennak khalah taza an cuai, ralhrang pawl ih sumdawngnak khal an phitsak.\nCambodia Prime Minister Hun Sen cu Myanmar ram ah ava tlawng ih ralhrang pawl aiawh ih thuphuangtu Zaw Min Tun thawn an tongaw. Cutawk ah Cambodia Prime Minister in ‘ralhrang in hringhronak phunphun nan tong mi hi ziangtin nan tuah ding?’ tin a sut.\nZaw Min Tun in, “Ramdang pawl ih hringhronak cu kan cohlang lo, in hringhrotu ram pawl cun ziangtik lai caan khalah in hringhro ringring ding.\nLeitlun hmaiah in dinpitu ram pawl cun ziangtik lai caan khalah in dinpi ringring ding, in hringhro tinten kan lungnem in kan cohlang asilen Myanmar ram in zalennak arak ngah dah lo dingih Myanmar ram khal aum lo ding” a ti.Vapualaw\nKan domi le kan kahthatmi ralhrang hmuahhmuah hi kan inn le lo siatsuahtu an si thluh lo.\nFALAM KHAWPI THUANTHU – Lairawn Zilthli\nAsinan kan inn le lo, kan miphun in siatsuahtu SAC ralhrang lam a ṭangtu, a uknak hngetternak hrangih hnaṭuantu an si ruangah zozo khal kan kapaw ih kan thataw a si.\nCuti’n anmah khalin in ui lo vekin kannih khalin hi mi uknak sia in kan ram luatnak ding a si ruangah kan ui ve hrimhrim lo. A ṭul ahcun kan kapaw in kan thataw a si.\nCuvekin ralhrang dotu sungah Kawl miphun a va si hmanah thudik lam ṭangsal in CDM lut ih mipi lam an ṭan ahcun kan hmuak in kan ṭangtlang. (eg. Ralkap/Palik in ra tlanmi pawl).\nCuruangah SAC ralhrang lam hngetkhohtertu dingih hnaṭuantu nan si ahcun kut ṭha lo le kut, ke ṭha lo le ke ti’n zohman ui lote’n tan a ṭul tikah kan riahsia cio lo pei. (A san cu SAC duhzawngih nan cangvaih a si cun zohman kan lo ui lo lawlaw ding).\nSAC ralhrang kan do nakah tu kan dinhmun hi Chin mi hmuahhmuah Falam, Hakha, Thantlang ti lo, saklam/ thlanglam Laitlang ti um loin hmunkhatah kan ṭanrual rero lai tak a si.\nCumi lakah kanmah Falammi lawng ralhrang thu ngai in kan um. Kan mino pumpeawtu, zan khawsik tihal rilrawng, a sur-sa ti um loin nunnak tiang hman thapih hnaṭuantu CNDF in pakhatkhat kan tuah pang asile mawhphurhnak kan la lo pei ih nan dam sungah siraw duahdo in nan um ding.\nNon CDM saya/sayamah pawl khal CDM nan tuah duh lo cu innsungsang harsatnak a phunphun nan nei in kan dinhmun a bangaw lo men thei. Asinan, nan lakkhah ziangzat dothlengnak ah nan pe zo? Nan ruahsannak le nan tumtahmi teh a famkim ce cuang maw? Nan zohaw felfai a cu!!\nHi tluk kan rampi huapin dinhmun sia kan thlen laiah thusau ruat l in tumtah dang nan rak nei bet a si ahcun tu ihsin thokin kan tesinfa pawl le kan miphun hrang hmakhua pitter thoktu nan si ti kha theiaw uh.\nKhua le ram hrangah inn le lo tiang tan in a ṭang ih a do rerotu, nunnak liamtu le hriamhma ngah in kutke him nawn lo an um laiah nan fa le pawl fimthiamnak ngaingai a pe thei lotu tlawng nan va kaiter rero cu nan parah kan lungawi lo.\nKawl ralkap uknak pawlin kan miphun fimter in duhsak ruangah tlawng in phuantermi a si lo ti kha rak thei cio in nan fa le kha tlawng rak kaiter hlah uh.\nFimthiamnak in pe duh ngai sehla…\nTui hlan ihsin kan Lai khawte tlawnginn pawlah… tlawng inn pakhatah saya pakhat tivek hrawngin ca zirh an rak fial lo ding. Kawl khawpi lam ih experience nei lo pawl, promotion ngah pek pawl le santlai lo ruangih punishment tuartu saya pawl lawng kan ram ah an hun kuat lo ding.\nKan ca zir dan a ṭhat le tthat lo kan zohsal asile ….\nBA(Eng) tiaw ve mi in Mirang ṭong ṭhaten thei/ṭong thei lo kan tampi.\nBA (History) ngahtu in kan Lai thuanthu hman thei ṭha lo kan tampi.\nBA (Geo) in Kawlram ziangtluk a kau ti hman thei lomi cazir ak pawl in pek a si kha.\nNan fa le pawl fimter nan duh ngaingai asile…\nTuiṭum dothlengnak hi ziangtin kan ṭheh zangzang thei ding ti lawng ruat sawn in, ralhrang pawl kaitermi tlawng ah ret hram hlah uh.\nTuih nan fate tlawng nan kaiter lo ruangah an aa lan lo ding. Tuih dothlengnak ah nan tel ve duh loih ralhrang pawl thu nan thlun asile nan tesinfa tiang Kawl ralkap sal ah cangin farah zonzai le ruahnak fumfe nei loin an aa lan sawn ding.\nKan ram le miphun hrang ruat hmaisa in kan fate pawl tlawng thlah loin kan ṭang cio pei uh.\nFimthiamnak ngaingai a lo pe thei lomi cazirhtu, Falam hminsetertu, SAC ralhrang uknak hngetkhohtertu nan si ahcun z khal kan lo ui lo lawlaw ding a si. IHBURLEN\nMaw Falam Khuapi …Thaten Khua Ruat Law..


Hla Fing Khat ruangah Thlai That dingin Daan Tat | Falam Online Media\nHla Fing Khat ruangah Thlai That dingin Daan Tat\nAugust 12, 2020 August 12, 2020 Ni Hnem Sung\t0 Comments\nNigeria singer Yahaya Sharif-Aminu (kum 22) cu hlafingkhat ruangah thlai that dingin Sharia thuṭhenzung in thu a ṭhen sak.\nMuslim puithiam Mohammad hmin telh in hla a phuah mi cu WhatsApp thawn a theh darh ruangah Mohammad a thangsiat ih Muslim biaknak Daan a pahbal a si tiin an mai` biaknak hruaitu pawl in an khiing mi a siih, tu ah, Sharia thuṭhenzung in thlai that dingin thu a ṭhen sak a si.\nNigeria singer Yahaya Sharif-Aminu\nMuslim hlir deuhthaw umnak northern Nigeria ahcun Secular Law (Biaknak thawn pehpar lomi Daan) le Sharia Law (Islamic biaknak Daan) ti`n Daan phun 2 an hmang ih Sharia Law cun Muslim pathian biaktu pawl lawng a huap ban.\nCuvek sakhua biaknak Daan hngetkhohzet tang ih um Yahaya cu puithiam Mohammad hmin tel mi hla a thehdarh ṭheh veten a tlan hlo ruangah an mai` biaknak hruitu hoha nakin duhphorhnak an nei. Asungkhat pawl ih inn khal an urkang sak ih, amah, kai lohli dingin Islamic palik zung hmai ah duhphorh nak an nei.\nCutiih buainak a sosang sinsin ruangah Islamic palik pawl cun Yahaya cu March thla ah an kai ih, tu ah, Sharia thuṭhenzung in thlai that dingin thu a ṭhen sak a si.\nYahaya Sharif-Aminu thlai that ding thu thawn pehpar in Muslim biaknak lam ih hruaitu Idris Ibrahim cun, “tu ih thuṭhennak cu Yahaya vek zinzawhtu mino ṭhenkhat hrangih ralringpeknak a si. That dingin thu an ṭhen ti ka thei veten kalungawi zia cu ka sim thiam lo. Duhphorhnak kan nei mi khal a lak a si lo” ti`n BBC hnen ah a sim ih “kan biaknak dokalhtu le puithiam hminsia tertu cu hivekin thuṭhensak an si ding” a ti.\n← UNFPA ih Video Tawi Zuamnak ah Chin nu Bor Sp in Pakhatnak Ngah\nFalam Siizung ah Siibawipi An Kim Thluh →\nIsrael hnam hlo kan si tiawtu Mizo 200 luan cu Israel ram ah thleng suak zo


RAMTTHA KAN TIMI TAKTAK CU MAH HIHI BAK HI ASI KO – The Chinlung Post\nRam Ttha Timi Khui Ah: Ram tha kan ti mi cu uknak tha hi a si. NLD hi uknak tha a si maw? Sihlah e ziang saw? Miphun dang kut hnuai i luh nak lam zin pi bik a si cu lawng a tawk maw? tawk hlah e Hnam hloh nak Tonghloh nak Ca laihloh nak le Biaknak sakhua hloh nak ih inhruai tu lam zin pi a si. Lamzin tha dang a um maw?\nUm e mai miphun party maitong cawisan nak party maicalai thansoh ternak party mai Biak nak humhual nak par cu mi umsun cu Chinmiphun party CNLD hi fam teh.miphun party lo i a hna tuan mihi cu thazet vek ih lang si in a tawp ah miphunhlo hnamhlo calaihlo Biaknak hloh nak lam i mi hruai tu le mikut tang ih um nak lam ah mi a hruai tu a si\nMiphun hnamdangparty hi a lenghmuh nak ah cun an tha tuk lawmam i cui ruang ah Chin pacang mifim si hmang kan ti mipawl khal in an thei thiam thei lo i an mi le an fa sataan nak lam ah in hruai cuah co cu a si hi kan lungfim hlan ah minung ziangzat tak in luh pi man hai kei maw? tui sun i taangka thawn lolem rero tu miphun hnamdang party i um pa kha dangnal zet le lo zaangfah zet vek in thu tin tian a lo ruah ding nan na hrang ah siatral nak lam i lo hruai tu a si ti kha rak thei aw.\nMiphun party a si lo mikhan ramhrang ah thiltha a thlen in a suah dah lo ding ziang ruang ah?Na miphun party lo nabuai pi i na rak vote ih nabang mi cu ziang a si? Rampai ti op tu Arpi vek kha na si.Ar pi in Rampai ti a op a op i an hung keuh duatzet le rethei zet in rawl a hawlpi Khau in a deh ke ti phang ah thih hman tih lawn a kil i a hum hai an hung puitling vivo i an maisi nak mizia kha khui hman ah hlon theih a si lo ruang ah cui a fa te pawl cun tidai an hmuh ve ten tisung ah an dawp san thluh i an pi cun tingaih nak thei lo in titlang in a hel zawk rero.\nNan an picu zianghman ah an siar nawn lo an hung upa deuh deuh i an pi cun ziangvek in ngaih ven khal seh la ngaihsak le a zoh hman an zoh duh nawn lo maimiphun lo hnen ah cun ziangtluk in kanvatang i kan va kop khal a si le tawpcin mang bang van sang i um cin le sir awk cin cu a um lo thei lo ti cu a fiang ho khaw.\nCui ruang ah kan miphun kan hnam party lo ah cun ramthat nak miphunthat nak hmaisawn nak thleng dang lam awk nak ziang tik hman ah a thleng lo hrimhrim ding ti kha kan theih a poi mawh tuk Chin miphun lung rual nak CNLD party lawng ah lungrual nak miphun damnak zalen nak taktak a thleng thei asi. Credit: Van Cung


CNDF In Thu 3 Hmangin Falam Mipi Ralrinnak An Pe Ih Thlun Lo Cu Hrem Ding – Vapual Auaw\nFalam mipi humhimtu hrangih dinmi Falam CNDF cun may 26 zingah thu 3 hmangin Falam mipi pawl ralrinnak a pe ih ralrinnak pekmi thlun lo cu hremnak an pek ding thu khal an suah tel.\nRalrinnak pekmi pakhatnak cu “Ralkap in daan loin rampi thuneihnak an lak tikah cozah hnatuan hrekkhat cu ralkap kuthnuai ah tuan paih loin mipi lam an tangih CDM an tuah. CDM tuah pawl cu ralkap in an hna in a ban tikah an hna lawng beisei in hna rak diltu nan um tiah kan thei. Cuvekih hna rak dil cu ningzah thlaktuk rori a si ih Chin miphun sitlak khal nan silo. Cuvekih cangvai pawl cu nan cangvaih dan bansan hngal dingah kan lo theihter ih nan bansan lo asile hremnak fumfe zet nan tong ding tiah kan lo theither duh.\nRalrinnak pekmi pahnihnak cu “Ralkap in rampi thuneihnak an lak hnuah mino tamzet cu nunnak hlanin ralkap uknak an dokalh ih Chin mipi tamzet khal khua ah him loin hramlak ah beunak an hawl phah. Raltlan nauhak pawl cu tlawngkai thei lo ding an si. Cuvek caan ah CDM tuah zirhtu pawl in tlawnghmin apmi pawl nan cohlang ih hrekkhat nulepa in nan fale tlawng nan ap. Raltlan nauhak hmaisong loin nan cangvai cu kan lo mawhthluk tukih bansan hngal dingah kan lo theihter. Theihternak nan thlun lo asile a tuldan vekin hremnak pek nan si ding.\nRalrinnak pekmi pathumnak “Ralkap in daan loin rampi thuneihnak an lakmi donak ah Chin mipi tampi kan tel. Kan ram, kan miphun le federal Democracy hrang kan zuam rero laiah hrekkhat Falam mipi lakin ralkap lamtang nan um tiah kan thei. Ralkap lamtang in thuthup simtheutu pawl cu nan sinak kan thei thluh zo ih kan lo zohthup ringring. Curuangah nan cangvaih dan bansan dingin ralrinnak kan lo pe ih nan basan lo asile nan nunnak hrang tihnung khop hremnak kan lo pe ding a si,” tiah an ti.


Covid-19 Ruangah Rian A Dinmi Cu State Cozah Nih Pekmi Zarhkhat Ah $600 Cu Tuchun Ah A Dongh Cang – Chuncha News\nCovid-19 Ruangah Rian A Dinmi Cu State Cozah Nih Pekmi Zarhkhat Ah $600 Cu Tuchun Ah A Dongh Cang\nFederal cozah nih covid-19 ruangah rian a dinmi pawl cu state cozah nih pekmi unemployment benefit pin ah zarhkhat ah $600 an chapmi cu tuchun hi a donghnak ni a si. Democrats le Republican hruaitu hna kap hnih lungtlinnak an laak khawh lo caah President Donald Trump le Republican hruaitu hna nih caan karlak chung chap rih ding in bialu an chuahpi nain democrats pawl nih an duh hoi lo.\nRepublican pawl nih caan sau tuk $600 pek chap hi an duh ti lo, a ruang cu an thlahlawhnak nak in tam deuh a hmumi an um caah rian luh an duh ti lai lo ti an phang, Republican nih cun zarh khat ah $ 200-400 tiang hrawng lawng pek an duh. Cun State cozah nih umemployment benefit phung remh in state cozah nih tam deuh pek ding an duh. Asinain democrats nih cun atu ning in kum dongh tiang pek an duh, mah ruangah atu tiang bia an chah khawh lo caah thaizing in cun zarh khat ah $600 chapmi cu a dongh phot rih lai.Credit:Salai Lairamthang.\nThawngpang dang<<A Sat Laiah Bet Lawlaw Kung; Tulai cu hrilawknak a nai tikah, fake acc thawn Chinmi thenkhat in Chin a do ciamco ih, fake acc thawn mipi thutha sim an hi tum ve ciamco sapbai! Myanmar Idol lai kha kan theih thluh cio pam he. A caan lai sisi, Mr. Fake acc pawl in thu tak an sim dah lo, thu lem lawng an sim theu. Cunah khavekpawl cu ngaihsak lo lawlaw a thabik. Anmah khal lem, an thu khal a lem hlir. Vok in vok a hring, uico in uico a hring. Cuvek ciah si, fake acc cun, a lem thotho a hring ve. Zum ding an um lo.AA hotu, Tun Miat Nai thusuhnak an tuahmi ah kawl party pahnih USDP le NLD a hmuhdan hitin a sim. 1. USDP hi funghreu sen si bang sehla, 2. NLD cu funghreu hring a si ding, a ti. Funghreu sen le hring i vuak cu a natdan a bangaw a ti. An rong(color) lawng a dang men, funghreu an sinak a bangaw tiah a sim. Umzia tak cu, Kawl cu Kawl an si, Kawl veve an sinak hi tlangparmi zate hrang ahcun a dangaw cuang lo ti thawn a bangaw. Kawl party ihsin Chinmi in Chin ka cawisang ding ti tla hi cu, vutcam lakih voih vek fang a si!\nNationalists kan mal tuk lai tinak a si fawn kei, 4. Kawl bum aatnak theithiam hrih lo kan tam lai tinak khal a si thei fawn ding, 5. CM, VP2,3 tivek hrawng, sinak(position) vial kan buaipi tuk lai tinak khal a si thei fawn kei, 6. Miphun pakhat kan si timi thinlung nei kan mal lai tinak khal a si fawn ding, 7. Miphun duhdawt lainatnak, Chin leiram le ramri thu tivek buaipi duhnak nei lo le, cuvek khal thupi ih ruatnak cang thiam lo kan tam lai ruang khalah a si thei fawn ding. Chin ram damnak dingah ,Thuneihnak Chin Mipi Hnenah um thlang sehlaw! Photo Credit: Rempui Lal Catialtu: Lal Than Mang\nPresident Trump Nih “Us Minung Pakhat Caah US $ 1200 Le Chungkhar 4 Caah Bawnak Pek A Duh Nain\nPresident Donald Trump Co US$ 3.8 Billion An Pek


Putin Ih Hmei (Fala) Cu Nau A Hring Hnuah A Hlo Verver – Meifar\nPutin Ih Hmei (Fala) Cu Nau A Hring Hnuah A Hlo Verver\nMarch 2, 2022 admin Leitlun 0\nRussia president Putin ih hmei (fala) hi tuini tiang aumnak an thei nawn lo. Nunau kum 38 mi Alina Kabaeva cu Russia rampi aiawh in sport ah a tel ṭheu, leitlun ih Gymnasts lekthiam bik an timi a si ih World Championship ah laksawng vei 14 a ngah, European Championship ah 21 laksawng arak ngah zo.\nPutin thawn kum reipi sung an kopaw, Putin khal sport ngaina zettu a si ih nikhat ah nazi 2 sung cu taksa cangvaihnak a nei ṭheu. October 2018 ah Alina in faphir a neih thu mipi pawl a theihter ih cumi hnu ihsin a hlo verver. A thi maw, a nungdam lai ti khal theih a si lo.\nRussia president Putin hi nupi neilo pathlawi a si, a nupi hlun thawn fanu pahnih an nei. Putin hi thuthup nei zet a si vekin fanu pahnih a neih thuhla khal a relsuak dah lo ih media pawlin an pholang sak. A fala Alina thuhla khal an ramsung media cahmai ah an tarlang ngam lo.\n2008 kum ah Moscow thuthang picang pakhat in ‘Alina cu Putin ih hmei a si’ tin an tarlang ruangah an thuthang media cu tuini tiang hlonhlo sak a si. Putin in, “Ahlan ah hringnun dang ka nei ih va tibuai ka duh lo. Ṭihzah upat ding a si” a ti.\nRalhrang In Milar Pawl An Suah Zalen Ni Ah Hlasakthiam Paing Thet Kyaw An Va Kai


Lungthin | VCTH\nHome » Cahram » Lungthin\nBy vcth on June 21, 2013.\n“Leitlun ih ṭhabik le a mawibik mi thil pawl hi hmuh theih le tham theihlo mi an si men ding, nan na thinlung in na tuar thei.”\nKa nupi thawn December thla cem zikah kan ṭhen aw. Nupi ih tan ti cu ka lungleng, ka um har, ka kumthar cu ziangvek a si ding ti nan ruat thiam ko ding. Um ngaihnak thei lo ah thinlung lam mi hnemtu therapist ka pan. Ka therapist nu hnen ah ka nun thar hrangah a ṭhahnem ding mi thil pakhatkhat i pe aw tiah ka ti.\nKa therapist nu in rang zetin aw tiah in sawn lohli ih ka mang a bang lam. Cun kut ih tuahmi thinlung zuk te in pek. Ka saza nu in, “hi thinlung zuk te hi ka lo hlan” tiah in ti. Cule a mina hlun pa in a rak pek dah mi a si thu in sim. Thinlung thar ka ngah ihsin cui a thinlung zuklem te cu khirh sal ding a si. Cutin thinlung zuklem te thawn cu inn lam ka pan.\nKa thinlung zuklem te cu cabuai parah ṭhaten ka ret. Ni tawkfang rei hnu ah ka fanu te Juli Ann in in tlawng. Ka inn thar ih a hmaisabik a riaknak ding a si. Ka cabuai parih thinlung zuk te cu “papa ziang si” tiah in sut. Kum 11 nauhak cu ka sim le tla a theithiam pei maw tiah ka ruat nan a thei duh sisi ka tiih ṭhaten ka sim. “Ka therapist nu in in hlan mi a si, thinlung thar ka ngah ihsin ka khirh sal ding” tiah ka sim. Juli cu zianghman a ṭong lo.\nThlakhat a rei hnu ah Valentine’s ni ah Juli thawn kan tongaw sal. Ribbon mawite thawn ṭenmi kuang sen te laksawng in pek. A laksawng te cu lungawi ten ka cohlang. A sung ka zoh ih ka therapist nu ih in hlanmi thinlung zuklem thawn a bang aw cekci mi thinlung zuk lem te a si. Cun ningzak nawn in card te tla in pek. Card sungah biazai te a ngan. Ka san sung ka hngilh thei lo mi le ka mithli biazai te.\nPapa na hrang\nNa kilkhawi dingah\nNa thazang hrang\nCo na duhmi lungthin…\nNa zin a mal caanah\nLungawi ten feh thei hram aw\nCun, tumhmun na thlen tikah\nRak kil khawi aw.\nDuhdawtnak thawn, Na fanu\nKa hlawnthil, neih le siah hmuahhmuah lak ih a sung lawibik le a man neibik thilah hih biazia te hi ka ret. Thinlung thar i petu lungthin.\nThe Heart by Raymond L. Aaron


Pehtlaihnak ih Hlawknak - Chinland Today Media\nPehtlaihnak ih Hlawknak\nOctober 21, 2012 12:03 am·0 comments\nBible Siar Ding: Saam 136:1-26\nBawipa ih hnenah lungawinak thu sim uh;\nZiangahtile Amah cu a ttha;\nA duhdawtnak cu kumkhua in a hmun.\n– Saam 136:1\nA nungmi, thutak a simi, le pakhat lawng a simi Pathian thawn pehtlaih awknak dik neih cu tthathnemnak le hlawknak tampi a um a si. Cumi hlawknak tampi sung ihsin pakhat cu Patian ih duhdawt-zaangfahnak (lovingkindness) kan comi hi a si.\nPathian in A minung pawl thawih pehtlaih awknak a neihmi langternak le simfiangnak ih hmanmi ttongfang zate lakah a dang vek si loin duhdawt-zaangfahnak timi ttongfang hi a nasa cuangce. Himi ttongfang hi Hebru ttonghram (original Hebrew) ttongfang ihsin Mirangca ih an lehmi le an hmanmi ttongfang pawl cu: duhdawtnak (love), zaangfh lainatnak (mercy), tthatnak (kindness), a hmunmi duhdawtnak (steadfast love), asilole rin-ummi duhdawtnak (faithful love) tla an si.\nPathian in A minung pawl kan parih a neihmi duhdawtnak cu hih ttongfang zate hnakin a nasa deuh, duhdawt-zaangfahnak (lovingkindness) cu original Hebrew ttong thawn a nai awbik in langter theitu a si ding. Cumi cu Pathian in Amah thawn thukzet ih a pehtlai awtu pawl hnenah ahleice ih a karhter (extend) deuhmi duhdawtnak a si.\nIsrael mi le Bawipa lakih an neihmi thutiamkam pehtlaihnak (covenant relationship) cu A minung pawl harsat mangbang an ton caan ah an hnenih a umpinak le a humhimnak, an hrangah lamzin pakhatkhat ih a bom theinak a si. Bawipa Pathian cu A thukam tlunah rin-umnak a nei ringirng ih A minung pawl par khal ah rin-umnak a nei ringring. A minung pawl in rin ngam lonak an neih hmanah a rin-umnak cu an hngat thei a si.\nZumtu Christian pawl tla Bawipa thawn thu tiamkamnak nei ding kan si. Jesuh Khrih thawngin, Pathian in kan parih a neihmi A duhdawt-zaangfahnak cu rin-umzet in a karhzaiter tengteng ding ti’n ngamzet in kan hngatsan thei ringring a si.\nBawipa, Na duhdawt-zaangfahnak laksawng in pekmi parah lungawithu ka lo sim. Nitin Na duhdawt-lainatnak hngatsan thei dingin in bawm hram aw.\nTuih zarhkar sungah Pathian ih duhdawt-zaangfahnak ahleice ih langternak cu ziangtivek in tontehnak ka nei thei pei?\nHmin Sungah Ziang A Um?\nZuar Ding: Nunnak Pakhat


Benjamin Sum Ih Hla Thar Fing Hnihnak Cu Mipi Duh A Co Ih Laksawng Petu Ngah – Vapual Auaw\nBenjamin Sum Ih Hla Thar Fing Hnihnak Cu Mipi Duh A Co Ih Laksawng Petu Ngah\nAugust 18, 2020 vapual auaw Awnmawi, Milar Thuthang 0\nMyanmar Idol season 4 ihsin Myanmar pumhuap mipi theih le lar hlasakthiam Benjamin Sum cun Idol zuamawknak ṭheh hnuah a hla thar fing hnihnak cu tuini August 18 ah mipi hrang a thlah ih mipi a co tlunah lungawipinak laksawng a dong rero zo.\nBen Ben ih hla thar fing hnihnak cu “Khatlam Inn ih Fala nute” timi kawl hla a si ih a saktu a thiam , hla a mawi ,fale tlangval hrang hla thu a ṭhat tlunah lemcang hrimhrim zoh a nuam tuk cu mipi in an duh zetih nikhat hman cem hrih lo ah ting leng zohtu an um zo. Himi a hla thar Ben Ben cu a mip pawlin laksawng an pe rero ih tangka ih tuahmi pangpar ṭawn a don tlunah thildang phunphun khal a dong rero zo.\nHimi tlunah Benjamin Sum cu Joox Myanmar ah kum hrek sungih hlasakhthiam larbik ih hril a si ih Myanmar rampum huap hlasakthiam tampi hlanin mipi hriltlin a si. Hivekin hlawhtlinnak a ngah vivomi ah a mipi pawl a thupi zetih Idol cem hnuah tha thlah loin tha an pek ringring thei. Benjamin Sum cu Myanmar Idol season 4 zuamtu lakah mipi nei ṭha tuk rori a si ih Idol a cem hnu khalah a tuahmi ziangkim thazang an pe ih midang tluk lo khopin an dingpi ringring thei a si.\nRev.David Lah In Insein Thawnginn Hrang Tidai Thiang Tuahnak Cet A Hlu\nRethei Zet Dinhmun In 6D Thawn Phun 10 Ong Thei Chin Tleirawl Khal Bawmtu Nei Zo


Donald Trump ih mi kuatkir dingmi ah Chinmi kan tel pei maw? | VCTH\nHome » Thlirnak » Donald Trump ih mi kuatkir dingmi ah Chinmi kan tel pei maw?\nBy vcth on November 14, 2016.\nDonald Trump ih netabik interview, US president hirlawknak a neh hnu ih interview, ah US ram sung ih daanlo ih um ramdangmi minung million 2 – million 3 cu US in dawi an si ding thu a sim.\nUS ah daanlo ih minung lut tambiknak cu Mexico in a si. 2007 ah daanlo ih um minung 12 million tiang an rak kim. Nan immigration lam tuanvo neitu pawl in daanlo ih um pawl an kuat kir sal ih tu ahcun million 12 cu an kim nawn lo.\n2012 ah United States Department of Homeland Security in daanlo ih um 11.4 million an si tiah an ti. Daanlo ih lutmi lakah 52% cu Mexico in, 15% Central America in, 12% Asia in, 6% South America in, 5% Caribbean in, le 5% cu Europe le Canada in an si.\nUS sungah Daanlo ih um a tambiknak state pawl cu California – 2,930,000, Texas – 1,640,000, Florida – 980,000, Illinois – 550,000, New York – 540,000, Arizona – 500,000, Georgia – 490,000, New Jersey – 430,000, North Carolina – 370,000, Washington – 280,000 le State dangdang ah 2,950,000 tluk an um. Hi daanlo ih um lak ah 67% cu Hispanic (Spain tong hmang) an si.\nTrump ih simnak ah hmaisabik ih US in dawi dingmi daanlo um million 3 cu mithalo, rittheihsii zuar, gang member ti pawl an si ding ti a si. A dang mitha daanlo ih um pawl cu immigration tuanvo neitu pawl in an ruat leh ding tiah a ti.\nUS feh Chinmi a tam sawn cu Refugee dinhmun in an si ti sehla a sual lo ding. Mihrekkhat cu sungkhat ko aw ih feh tla an um nan an tamtuk lo.\nUS cozah in kumkhat ah refugee ziangzat ka lak ding tiih thuthen cetnak parih zir in refugee tam le mal in lak a si. Cu vekin UN lam khal in UN ih refugee a siauktu ihsin, tuah tulmi thil tampi tuah hnu ah, refugee a cohlangtu ram pawl ah kuat sin an si.\nRefugee ih um hi tuih Donald Trump ih daanlo ih um a ti mi ah an tello. Daanlo ih um timi pawl cu daanlo in ramri kaan, visa cem zo nan um peh bet ti pawl an si.\nCuruangah Donald Trump ih hmaisabik minung million 3 dawinak ah Chinmi hrangah thinphan ding a um lo. US um Chinmi lak ah rammi sinak a ngah zotu tampi an um vekin rammi sinak a ngah hrihlo ti tla an tampi ve. Rammi sinak a ngah hrihlo mi pawl hrangah tla thinphan ding a um lo.\nAmahbelte rammi sinak ngah hrihlo tu si fawn si sualnak tum deuh tuah (criminal), rittheihsii zuarnak ah tel, gang member ah tel ti vek kan um pang ahcun kuatkir mi ah tel pang tla an um thei men.\nOne Response to Donald Trump ih mi kuatkir dingmi ah Chinmi kan tel pei maw?\nBlackrose November 15, 2016 at 4:12 am\nTuah ngam cun tuar khal ngam ding


5 Trans Mongolian Train & Rail Tours in October 2019 - TourRadar\n〉 Trans Mongolian Train & Rail - October 2019\nTrain & Rail Tours in Trans Mongolian in October 2019\nDiscover Train & Rail Tours in Trans Mongolian in October 2019, visiting places like Moscow and Irkutsk. Book now and save with TourRadar.com!\n5 Train & Rail Tours in Trans Mongolian with 34 reviews in October 2019\nChina Tours & Trips 2019/2020Wilds of Sarawak by BicycleNorthwestern Cambodia August 2019 76 tours\nTrain & Rail Tours in Trans Mongolian in October 2019 Reviews


Ayahuasca Ceremony - July 19, 20 & 21, 2019 in Ukiah, CA Registration, Ukiah | Eventbrite\nAYA is gathering outside of Ukiah, California for three nights on Friday, July 19, Saturday, July 20 and Sunday, July 21. We hope you can join us and share sacred space.\nAyahuasca Ceremony - July 19, 20 & 21, 2019 in Ukiah, CA at Ukiah


Chin nu in Cabu ropi let suak in Tlangzarhnak nei, Aman le Lei theihnak cu ….. | Falam Online Media\nChin nu in Cabu ropi let suak in Tlangzarhnak nei, Aman le Lei theihnak cu …..\nSiarsuaktu thinlung tham zettu , Leitlun huap cangan thiam le thusim thiam hminthang Joyce Meyer ih ngan mi “Battlefield of the Mind” timi cabu cu “Thinlung Raldonak” tiah let in Chin nu Mai Sui Khaw Nei (Sui Sui) in cabu thawn a suah thu theih a si.\n“Battlefield of the Mind” cabu cu Pathian rongbawl Joyce Meyer ngan mi cabu tamzet lak ih hmingthang, khongtambik pakhat a si ih New York Times ih zuar khong bik mi cabu ah a tel ban ve mi a si.\nCuvek dinhmun tiang thleng ban mi cabu cu kan mah Chin ṭong rorin mipi thazang laknak ding ih in suahsak cu lungawi um tuk rori. Minung tam zet nun thleng tu cabu ropi pakhat a siih kan mah Chin ṭong rori ih ngan mi siar ngahtu nun khal ah danglamnak suak ter thei ding ih beisei mi cabu pakhat a si.\n“Thinlung Raldonak” cabu cu United Chin Publication Board (UCPB) in a suah sak ih uk khat ah 2000 kyat ngen in tlangzarh zo a si.\n“Battlefield of the Mind” cabu roipi cu kan ṭong rori in siar ding a um thlang ruangah rak lei tengteng aw la na siar ṭheh suak cun a ding felmi lamziin zawh ih ṭhangso vivotu dinhmun ah a lo can ter ding. A lei duhtu kan um si le cangantu Mai Sui Khaw Nei (09420057194) hnen ah le Good Neighbour Ministry cabu dawr, Chin Synod cabu dawr pawl ah na sut hlam thei.\nCabu suahtu Mai Sui Khaw Nei hi Kalay University, BTS le CCIT ah degree 3 ngahsuaktu a siih 2013 kum, Falam kiang ih motor cangsual nak ah tel ve in a ke a siat ih, Tu ah tohLeng thawn khawsa a si.\nCabu siar tlak hrimhrim a si ruangah le a mah thazaang pek phah in a cabu suah mi “Thinlung Raldonak” cu lei tum cio uh si.\n← Tlawng kai tlang Tong aw saal Rualvah Hnih tei` Video cun Mipi Lungthin a Tham\nDelhi palik ih Siichauk Kg 160 kaih mi cu report ah Kg 1 lawng a tang →\nKalay kiangkap ih khua pawl an dinhmun a ṭha lo\nHakha kahdonak ah SAC ralkap 5 an thi tiah thuthang suak


Atufang SAC ralhraang lakih lar zetmi Dr. Ngun Cung Lian Annka | Falam Online Media\nAtufang SAC ralhraang lakih lar zetmi Dr. Ngun Cung Lian Annka\nJuly 31, 2021 Ni Hnem Sung\t0 Comments\nSAC ralhraang thuron Dr. Ngun Cung Lian in Kawlram buainak thu thawn pehpar in a phunpi Chinmi pawl cu nasaten a ṭong san hai tiih thuhla a um mi cu atufang SAC ralhraang lakah a lar zetih ralhraang milai pawl in internet cahmai ah nasaten an theh darh.\nCumicu amah Dr. Ngun Cung Lian ih relsuakmi a si le silo nemhnget theih a si lo ih, SAC ralhraang milai pawl in phur zetih an share sawng ciamco mi catawi cu a hnuailam bangtukin a si.\n“Thu phunphun ruangah ICJ ih kan ram heek a si lai ah rammi pakhat dinhmun in ram le miphun duhdawtnak lungthin thawn lainat hna thiamlotu, rak tuar na ve tu na si lo cun Myanmar ram ah um tlak na si lo ih Myanmar mi ka si tikhalin ruat aw nawn hlah. Ramdang ih um na si le na umnak hmun ah um caamcin aw. Myanmar ram thawn pehparawknak ka nei lo tiah ruat men aw”.\n“Na suahsemnak Nu le Pa rori tayacuai tu maw na si ding? Na unau pawl tayacuai tu maw na si ding? Ziang tivek ih um saw na duh? Innsang thubuai cu innteek lungput nei in mah innsungsang ah rel ṭhat a ṭha bik”.\n“Ramsung thubuai khal rammi lungput nei in ramsung ah rel ṭhat a ṭha bik. Innsang lungput khal nei lo, mah ram rori duhdawt hna thiamlotu cu Kawlram mi siding ah a tlak lo.”\n“ဦးသိန်းစိန် san lai ih US ram ih thubuai rak theh lut saktu, Australia thuṭhen zung ih rampi thuron buaipit tumtu, ICC le ICJ ah thubuai phunphun thawn kan rampi heektumtu le England ram in kan ram rak buaipitu tipawl hi kan nih tlangpar um phunhnam tintian in an sinak dik kan thei a ṭul thlang.”\n“Ziang si hruthra loin ramdang daan le dun thawn Myanmar mipi cu melmang in taat ih misual ah in can. NLD pawl khalin tha pe in nan lawm a si cun Myanmar thawn pehzomawknak neitu nan si nawn lo. Suahnak nu le pa khal nei lo, pum sung ih a kheu mi minung pakhat vek men nan si.”\n“Atu kan boruak hi ka thlir rero tikah Kawlram ih piang, Kawlram thli hawp, Kawlram ti in, Kawlram fangfai ei tu, ramdang ih um Kawlram suak Chinmi pakhat dinhmun in ka ningzak zet a si”.\n(Kawlram suak Chinmi)\n← Aung La N Sang in a Taikhap longtu Reinier De Ridder hrial a tum hrih\nLamzawh Duhphorh ruangih kaihkhih tuar Salai Bawi Hlei Cuang a luat zo →\nFalam ih Covid mithi an tam tuk nak san cu Siibawipa in hitin a rel\nJuly 6, 2021 July 6, 2021 Ni Hnem Sung 0\nFalam : Palik kut ah Meithal ap lohli dingin Ni khiah sak


Nang Na Sisehla,… Ziangtin…..? | VCTH\nNang Na Sisehla,… Ziangtin…..?\nHome » Cahram » Nang Na Sisehla,… Ziangtin…..?\nBy vcth on November 5, 2015.\nKei hi Ralkap thlingthlatu, rampihuap ih thlingthlatu pawlkom tivekah hnattuan sehla ka paih zawng a si tin keimah le keimah ka ruat aw theu. Ka ca siar mi pawl tla cu vek thu thawn a pehpar aw mi thu pawl ka siar tam sawn.\nVoikhatih ka rak siar dah mi cabu sung ta thu pakhat ka ruat sal.\nCui thu cu…\nVoikhatah minung paruk thlingthlatu ttuan dingin zung pakhatah hnatuan an suat. Interview tuah dingin cu an pok cio. Zung milengkhan ah interview ding an hngak rero laiah mi pakhat a ra ih ca-ik te a pek ciar ih dot 4 nak ah interview dingin an lo hngak a ti. Cui interview tu ding kha nan tong tikah nan ca-ik te nan pek ding ati. An mah le ca-ik ciar te cu an kut sungah ti fekfi ten hum in dot 4 nak lam an pan.\nCu sungah pakhat pa cu midang pawl theih loin, lamzinah a ca-ik kha ong tahratin a sung ta ca kha a rak siar.\nCa-ik sungih a rak um mi ca cu “Nang hi kan duh zawng thawn a kim mi na si. Hrilmi na si zo, a dot 2 nak ah va feh aw” ti a si.\nKa ruat mi cu.. himi ca-ik a rak siar mi pa hi a dik maw? A sual maw? timi si.\n“ A hmaan” tin kan ruat thei vekin, “Hmaan lo” tin tla sim theih mi dinhmun a si.\nThlingthlatu cu thlingthlatu vekin a ttuan ding, ruat ding siih “a hmaan” tin kan sim thei.\nCuvekin kan hnattuannak le kan boss le pawl par hmanah rintlak kan si ual lo tin “ A hmaan lo” tin tla kan ruat thei ve.\nKa rual, nangteh khumi “A DIK/AHMAAN” sawn ding tin na ruat..?\nHnattuan hawl rero tu pakhat pa kha nikhat ah hnatuan interview ah a rak zum lo mi thu sut a tong.\n“Na motor kha parking ah na cawl ding ih, thinrang zetin na motor sangka na ong ngah. Cutin na ong tikah na motor kiang ih a cawl mi motor kha na va khong ngah. Cumiruangah khatlam motor ah hriatnak rinte a va lang….. Ziang tin na tuah pei?”\nThusut tong mi pa in .. khatlam motor neitu ra tiang ka hngak dingih, zangfah ka dil ding, a cem mi hmuah tla a lungkim taing ka kuan ding tin.. a ttha zawng lawng a rak sim.\nAsinan cumi pa cu hnattuan a rak ngah lo.\nA ngah lonak san an pek mi cu.. “Na sim mi pawl a cang thei lo” ti a si.\nA ttha le ttha lo timi a khuah aw mi leithlun pi ah hi tivek in a famkim tukmi thulehnak cu..a si ngaingai pe maw? A mah teh mi dik mi tluangtlam ngingai a si pei maw? ti rinhlehnak thawn ruat ding a um an ti.\nSile, ziangtin kan tuah pei????